Dan id-dokument fih l-informazzjoni dwar il-prodott approvata għall-Fabhalta, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/005764/II/0001) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/fabhalta

















ANNESS 1

SOMMARJU TAL-KARATTERISTIĊI TAL-PRODOTT

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

FABHALTA 200 mg kapsuli iebsa


2.	GĦAMLA KWALITATTIVA U KWANTITATTIVA

Kull kapsula fiha iptacopan idrokloru monoidrat ekwivalenti għal 200 mg iptacopan.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Kapsula iebsa (kapsula)

Kapsula iebsa opaka (21.2 sa 22.2 mm) ta’ daqs 0 u ta’ lewn isfar mitfi b’“LNP200” fuq il-qafas u b’“NVR” fuq nett, li fiha trab bejn abjad jew kważi abjad u vjola mitfi jagħti fir-roża.


4.	TAGĦRIF KLINIKU

4.1	Indikazzjonijiet terapewtiċi

Emoglobinurija parossistika notturna

FABHALTA huwa indikat bħala monoterapija fit-trattament ta’ pazjenti adulti b’emoglobinurija parossistika notturna (PNH) li għandhom anemija emolitika.

Glomerulopatija tal-kumpliment 3

FABHALTA huwa indikat għat-trattament ta’ pazjenti adulti bi glomerulopatija tal-kumpliment 3 (C3G) flimkien ma’ inibitur tas-sistema renin-anġjotensina (RAS), jew għal pazjenti li huma intolleranti għall-inibitur ta’ RAS, jew li għalihom inibitur ta’ RAS huwa kontraindikat (ara sezzjoni 5.1).

4.2	Pożoloġija u metodu ta’ kif għandu jingħata

Pożoloġija

Id-doża rrakkomandata hi ta’ 200 mg meħuda darbtejn kuljum mill-ħalq.

Il-professjonisti tal-kura tas-saħħa għandhom jgħarrfu lill-pazjenti dwar il-ħtieġa li jimxu mal-iskeda tad-doża. F’pazjenti bil-PNH, huwa importanti li jimxu mal-iskeda biex inaqqsu r-riskju ta’ emolisi (ara sezzjoni 4.4).

Jekk tinqabeż xi doża jew jinqabżu xi dożi, il-pazjent għandu jingħata l-parir sabiex jieħu doża waħda minnufih (anke jekk din tkun ftit qabel id-doża li jkun imissu jieħu skont l-iskeda) u wara jissokta bl-iskeda tad-doża regolari. Pazjenti bil-PNH li qabżu diversi dożi konsekuttivi għandhom jiġu monitorjati għal sinjali u sintomi potenzjali ta’ emolisi.

Il-PNH hi marda li titlob trattament kroniku. Mhuwiex irrakkomandat li dan il-prodott mediċinali jitwqqaf għalkollox sakemm ma jkunx indikat klinikament (ara sezzjoni 4.4).

Pazjenti bil-PNH li jaqilbu minn terapiji anti-C5 jew oħrajn għall-PNH għal iptacopan
Sabiex jitnaqqas ir-riskju qawwi ta’ emolisi minħabba li jitwaqqaf ħesrem it-trattament:
· F’każ ta’ pazjenti li jaqilbu minn ekulizumab, iptacopan għandu jinbeda mhux aktar tard minn ġimgħa wara l-aħħar doża ta’ ekulizuman.
· F’każ ta’ pazjenti li jaqilbu minn ravulizumab, iptacopan għandu jinbeda mhux aktar tard minn 6 ġimgħat wara l-aħħar doża ta’ ravulizumab.

Każijiet fejn il-pazjent jaqleb minn inibituri kumplimentari differenti minn ekulizumab u ravulizumab ma ġewx studjati.

Pazjenti b’C3G wara trapjant tal-kilwa (C3G rikorrenti)
Dijanjosi ta’ C3G rikorrenti għandha ssir abbażi ta’ depożitu ta’ C3 istoloġiku fil-glomeruli tal-kilwa ttrapjantata. Id-depożitu ta’ C3 jista’ jiġi osservat f’bijopsija ta’ rutina wara t-trapjant; inkella, għandha titwettaq bijopsija meta s-sinjali kliniċi jindikaw C3G rikorrenti. Kif sar fl-istudju X2202 (ara sezzjoni 5.1), it-trattament b’iptacopan jista’ jinbeda qabel il-bidu ta’ sinjali kliniċi bħal tnaqqis fir-rata ta’ filtrazzjoni glomerulari stmata (eGFR) jew żieda fil-proporzjon ta’ proteina u kreatinina fl-awrina (UPCR). Hemm esperjenza limitata bl-użu ta’ iptacopan f’pazjenti b’C3G rikorrenti wara trapjant fi studji kliniċi (ara sezzjoni 5.1).

Popolazzjonijiet speċjali
Anzjani
Mhuwiex meħtieġ aġġustament tad-doża f’pazjenti minn 65 sena ’l fuq (ara sezzjoni 5.2).

Indeboliment renali
Mhuwiex meħtieġ aġġustament tad-doża f’każ ta’ pazjenti b’indeboliment tal-kliewi ħafif (eGFR bejn 60 u <90 ml/min) jew moderat (eGFR ta’ bejn 30 u <60 ml/min). Bħalissa ma teżisti ebda data dwar pazjenti b’indeboliment tal-kliewi gravi jew bid-dijaliżi u ma tista’ tingħata ebda rakkomandazzjoni dwar dożi (ara sezzjoni 5.2).

Indeboliment tal-fwied
L-użu ta’ iptacopan mhuwiex irrakkomandat f’pazjenti b’indeboliment tal-fwied gravi (Child-Pugh klassi Ċ). Mhuwiex meħtieġ aġġustament tad-doża f’każ ta’ pazjenti b’indeboliment tal-fwied ħafif (Child-Pugh klassi A) jew moderat (Child-Pugh klassi B) (ara sezzjoni 5.2).

Popolazzjoni pedjatrika
Is-sigurtà u l-effikaċja ta’ iptacopan fit-tfal taħt it-18-il sena għadhom ma ġewx determinati s’issa. M’hemm l-ebda data disponibbli.

Metodu ta’ kif għandu jingħata

Jingħata biss mill-ħalq.

Dan il-prodott mediċinali jista’ jingħata waħdu jew mal-ikel (ara s-sezzjoni 5.2).

4.3	Kontraindikazzjonijiet

· Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.
· Pazjenti li bħalissa mhumiex imlaqqma kontra Neisseria meningitidis u Streptococcus pneumoniae, sakemm ir-riskju li jdumu ma jibdew it-trattament ma jegħlibx ir-riskju li jiżviluppaw infezzjoni minħabba dawn il-batterji inkapsulati (ara sezzjoni 4.4).
· Pazjenti b’infezzjoni mhux solvuta kkawżata minn batterji inkapsulati, li jinkludu Neisseria meningitidis, Streptococcus pneumoniae jew Haemophilus influenzae tat-tip B, meta jitnieda t-trattament.

4.4	Twissijiet speċjali u prekawzjonijiet għall-użu

Infezzjonijiet serji kkawżati minn batterji inkapsulati

L-użu ta’ inibituri kumplimentari, bħal iptacopan, jistgħu jwasslu għal infezzjonijiet serji, ta’ theddid għall-ħajja jew fatali kkawżati minn batterji inkapsulatii. Sabiex jitnaqqas ir-riskju ta’ infezzjoni, il-pazjenti kollha għandhom jitlaqqmu kontra l-batterji inkapsulati, fosthom Neisseria meningitidis u Streptococcus pneumoniae. Huwa rrakkomandat li l-pazjenti jitlaqqmu kontra Haemophilus influenzae tat-tip B jekk it-tilqima hija disponibbli. Il-professjonisti tal-kura tas-saħħa għandhom jirreferu għar-rakkomandazzjonijiet fil-linji gwida lokali dwar it-tilqim.

It-tilqim għandu jingħata sa mill-inqas ġimagħtejn qabel ma tingħata l-ewwel doża ta’ iptacopan. Jekk it-trattament irid jinbeda qabel ma jingħata t-tilqim, il-pazjenti għandhom jitlaqqmu mill-aktar fis u jingħataw profilassi antibatterika sa ġimagħtejn wara li jingħata t-tilqim.

Jekk meħtieġ, il-pazjenti għandhom jerġgħu jitlaqqmu skont ir-rakkomandazzjonijiet fil-linji gwida lokali dwar it-tilqim.

It-tilqim inaqqas, imma mhux jelimina, ir-riskju ta’ infezzjoni serja. Infezzjoni serja tista’ malajr tinbidel f’theddida għall-ħajja jew twassal għall-mewt jekk dak li jkun ma jindunax biha u ma jittrattahiex kmieni. Il-pazjenti għandhom ikunu mgħarrfa dwar sinjali u sintomi ta’ infezzjoni serja u jkunu segwiti kif jixraq. Il-pazjenti għandhom ikunu evalwati u ttrattati minnufih f’każ ta’ infezzjoni ssuspettata. Jista’ jitqies l-użu ta’ iptacopan matul it-trattament ta’ infezzjoni serja wara li ssir evalwazzjoni tar-riskji u l-benefiċċji (ara sezzjoni 4.8).

Monitoraġġ tal-PNH fil-laboratorju

Pazjenti b’PNH li qed jingħataw iptacopan għandhom ikunu mmonitorati regolarment minħabba sinjali u sintomi ta’ emolisi, li jinkludi l-bżonn li jitkejlu l-livelli ta’ lattat deidroġenasi (LDH).

Monitoraġġ tal-manifestazzjonijiet tal-PNH wara li jitwaqqaf għalkollox it-trattament

Jekk hemm il-bżonn li t-trattament jitwaqqaf għalkollox, il-pazjenti bil-PNH għandhom jibqgħu jkunu segwiti mill-qrib għal mill-inqas ġimagħtejn wara l-aħħar doża minħabba sinjali u sintomi ta’ emolisi. Dawn is-sinjali u s-sintomi jinkludu, imma mhux biss, livelli għoljin ta’ LDH flimkien ma’ tnaqqis f’daqqa tal-emoglobina jew fid-daqs tal-klonu tal-PNH, għeja, emoglubinurija, uġigħ fl-addome, dispnea, disfaġja, disfunzjoni erettili, jew episodji vaskulari avversi maġġuri (MAVEs), fosthom trombożi venuża jew arterjali. Jekk hemm il-bżonn li t-trattament jitwaqqaf għalkollox, wieħed għandu jikkunsidra terapija alternattiva.

Jekk isseħħ emolisi wara li jitwaqqaf għalkollox iptacopan, wieħed għandu jqis jekk għandux jerġa’ jibda t-trattament.

Għoti flimkien ma’ prodotti mediċinali oħra

L-użu flimkien ta’ iptacopan ma’ indutturi qawwijin ta’ CYP2C8, UGT1A1, PgP, BCRP u OATP1B1/3 ma ġiex studjat klinikament; għalhekk, l-użu flimkien mhux rakkomandat minħabba l-potenzjal għal tnaqqis fl-effikaċja ta’ iptacopan (ara sezzjoni 4.5). Jekk prodott mediċinali li jista’ jintuża flimkien alternattiv ma jistax jiġi identifikat, il-pazjenti bil-PNH għandhom jiġu monitorjati għal sinjali u sintomi potenzjali ta’ emolisi.

Trattament ta’ pazjenti b’C3G

Il-pazjenti b’C3G ittrattati bi prodotti mediċinali immunosoppressanti jistgħu juru tnaqqis żgħir fil-proteinurija b’iptacopan, li x’aktarx huwa marbut ma’ natura aktar reżistenti għat-trattament ta’ C3G f’dawn il-pazjenti.

M’hemm l-ebda esperjenza bl-użu ta’ iptacopan f’pazjenti b’C3G fil-kilwa nattiva li għandhom proteinurija taħt il-1 g/g fil-bidu tat-trattament.

Materjal edukattiv

It-tobba kollha li għandhom il-ħsieb li jippreskrivu FABHALTA għandhom ikunu ċerti li rċevew il-materjal edukattiv għat-tobba u jsiru familjari miegħu. It-tobba għandhom jispjegaw lill-pazjent u jiddiskutu miegħu l-benefiċċji u r-riskji tat-terapija b’FABHALTA filwaqt li jipprovdulu l-pakkett bit-tagħrif għall-pazjent. Il-pazjent għandu jintalab sabiex jitlob għajnuna medika minnufih jekk jesperjenza kwalunkwe sinjal jew sintomu ta’ infezzjoni serja jew emolisi serja (pazjenti bil-PNH) wara li jkun waqqaf għalkollox it-trattament.

4.5	Interazzjoni ma’ prodotti mediċinali oħra u forom oħra ta’ interazzjoni

Effetti ta’ prodotti mediċinali oħra fuq iptacopan

Indutturi qawwijin ta’ CYP2C8, UGT1A1, PgP, BCRP u OATP1B1/3
Minkejja li l-għoti flimkien ta’ iptacopan ma’ indutturi qawwijin ta’ CYP2C8, UGT1A1, PgP, BCRP u OATP1B1/3, bħal rifampicin, ma ġiex studjat klinikament, l-użu flimkien ma’ iptacopan mhux rakkomandat minħabba l-potenzjali għal tnaqqis fl-effikaċja ta’ iptacopan (ara sezzjoni 4.4).

Effetti ta’ iptacopan fuq prodotti mediċinali oħra

Substrati ta’ CYP3A4
In vitro d-data wriet li iptacopan għandu potenzjal għal induzzjoni ta’ CYP3A4 u jista’ jnaqqas l-espożizzjoni ta’ substrati sensittivi ta’ CYP3A4. L-użu flimkien ta’ iptacopan u substrati sensittivi ta’ CYP3A4 ma ġiex studjat klinikament. Għandha tiġi eżerċitata kawtela jekk l-għoti fl-istess ħin ta’ iptacopan u substrati sensittivi ta’ CYP3A4 jkun meħtieġ, b’mod speċjali għal dawk b’indiċi terapewtiku dejjaq (eż. carbamazepine, ciclosporin, ergotamine, fentanyl, pimozide, quinidine, sirolimus, tacrolimus).

Substrati ta’ CYP2C8
In vitro d-data wriet li iptacopan għandu potenzjal għal inibizzjoni marbuta mal-ħin ta’ CYP2C8 u jista’ jżid l-espożizzjoni ta’ substrati sensittivi ta’ CYP2C8, bħal repaglinide, dasabuvir jew paclitaxel. L-użu flimkien ta’ iptacopan u substrati sensittivi ta’ CYP2C8 ma ġiex studjat klinikament. Għandha tiġi eżerċitata kawtela jekk l-għoti fl-istess ħin ta’ iptacopan u substrati sensittivi ta’ CYP2C8 jkun meħtieġ.

4.6	Fertilità, tqala u treddigħ

[bookmark: _Hlk124453478]Tqala

M’hemmx data jew hemm data limitata dwar l-użu ta’ iptacopan f’nisa tqal. Studji f’annimali ma jurux effetti ħżiena diretti jew indiretti fuq is-sistema riproduttiva f’espożizzjonijiet ta’ bejn darbtejn u 8 darbiet aktar mill-espożizzjoni umana meta mogħtija l-ogħla doża rrakkomandata fil-bnedmin (ara sezzjoni 5.3).

Il-PNH fit-tqala hija assoċjata ma’ effetti avversi fl-omm, fosthom li ċ-ċitopeniji jmorru għall-agħar, episodji ta’ trombożi, infezzjonijiet, fsada, korrimenti u mwiet tal-omm, kif ukoll effetti avversi fuq il-fetu, fosthom il-mewt tal-fetu u t-twelid qabel iż-żmien.

C3G waqt it-tqala tista’ tkun assoċjata ma’ konsegwenzi avversi fuq l-omm, b’mod partikulari preeklampsja u korriment, kif ukoll ma’ konsegwenzi avversi fuq il-fetu li jinkludu twelid qabel iż-żmien u piż baxx mat-twelid.

Jekk hemm bżonn, wieħed jista’ jikkunsidra biss li juża iptacopan f’nisa tqal jew f’nisa li qed jippjanaw biex joħorġu tqal wara li jkunu evalwati bir-reqqa r-riskji u l-benefiċċji.

Treddigħ

Mhux magħruf jekk iptacopan jiġix eliminat mal-ħalib tas-sider tal-bniedem. M’hemmx informazzjoni dwar l-effetti ta’ iptacopan fuq it-trabi tat-twelid/it-trabi mreddgħin jew fuq il-produzzjoni tal-ħalib.

Ir-riskju gћat-trabi tat-twelid mhux eskluż. Gћandha tittieћed deċiżjoni jekk il-mara twaqqafx it-treddigћ jew twaqqafx it-trattament b’FABHALTA wara li jiġi kkunsidrat il-benefiċċju tat-treddigћ gћat-tarbija u l-benefiċċju tat-trattament gћall-mara.

Fertilità

M’hemmx informazzjoni dwar l-effett ta’ iptacopan fuq il-fertilità fil-bnedmin. Skont informazzjoni mhux klinika disponibbli ma jidhirx li t-trattament b’iptacopan għandu effett fuq il-fertilità (ara sezzjoni 5.3).

4.7	Effetti fuq il-ħila biex issuq u tħaddem magni

FABHALTA m’għandu l-ebda effett jew ftit li xejn għandu effett fuq il-ħila biex issuq u tħaddem magni.

4.8	Effetti mhux mixtieqa

Sommarju tal-profil ta’ sigurtà

L-aktar reazzjonijiet avversi komuni rrappurtati f’pazjenti adulti bil-PNH kienu infezzjonijiet fil-parti ta’ fuq tal-passaġġ respiratorju (18.9%), uġigħ ta’ ras (18.3%) u dijarrea (11.0%). L-aktar reazzjoni avversa komuni serja rrappurtata kienet infezzjoni fil-pajp tal-awrina (1.2%).

L-aktar reazzjoni avversa komuni rrappurtata f’pazjenti adulti b’C3G kienet infezzjoni fil-parti ta’ fuq tal-passaġġ respiratorju (12.9%). L-aktar reazzjoni avversa serja komuni rrappurtata kienet infezzjoni pnewmokokkali (1%).

Tabella bil-lista ta’ reazzjonijiet avversi

Tabella 1 turi r-reazzjonijiet avversi osservati fl-istudji kliniċi b’iptacopan f’pazjenti bil-PNH u b’C3G. Ir-reazzjonijiet avversi qed jidhru skont is-sistema tal-klassifika tal-organi (SOC) u l-frekwenza MedDRA, billi tintuża l-konvenzjoni li ġejja: komuni ħafna (≥1/10), komuni (≥1/100 sa <1/10), mhux komuni (≥1/1 000 sa <1/100), rari (≥1/10 000 sa <1/1 000) jew rari ħafna (<1/10 000).

F’kull ġabra ta’ frekwenzi, ir-reazzjonijiet avversi huma mniżżla skont is-serjetà tagħhom, bl-aktar serji jitniżżlu l-ewwel.

Tabella 1	Reazzjonijiet avversi

	Sistema tal-klassifika tal-organi
Reazzjoni avversa
	Kategorija tal-frekwenza

	
	PNH
	C3G

	Infezzjonijiet u infestazzjonijiet

	Infezzjoni fil-parti ta’ fuq tal-passaġġ respiratorju1
	Komuni ħafna
	Komuni ħafna

	Infezzjoni fil-pajp tal-awrina2
	Komuni
	

	Bronkite3
	Komuni
	

	Infezzjoni pnewmokokkali4
	
	Komuni

	Pulmonite batterika
	Mhux komuni
	

	Disturbi fid-demm u tas-sistema limfatika

	Tnaqqis fl-għadd tal-platelets
	Komuni
	

	Disturbi fis-sistema nervuża

	Uġigħ ta’ ras5
	Komuni ħafna
	

	Sturdament
	Komuni
	

	Disturbi gastrointestinali

	Dijarrea
	Komuni ħafna
	

	Uġigħ fiż-żaqq6
	Komuni
	

	Dardir
	Komuni
	

	Disturbi fil-ġilda u fit-tessuti ta’ taħt il-ġilda

	Urtikarja
	Mhux komuni
	

	Disturbi muskoluskeletriċi u tat-tessuti konnettivi

	Artralġja
	Komuni
	

	1	Infezzjoni fil-parti ta’ fuq tal-passaġġ respiratorju tinkludi t-termini ppreferuti ta’ influwenza, nażofarinġite, farniġite, rinite, sinusite, infezzjoni fil-parti ta’ fuq tal-passaġġ respiratorju, u infezzjoni virali fil-parti ta’ fuq tal-passaġġ respiratorju.
2	Infezzjoni fil-pajp tal-awrina tinkludi t-termini ppreferuti ta’ infezzjoni fil-pajp tal-awrina u ċistite eskerikija.
3	Bronkite tinkludi t-termini ppreferuti ta’ bronkite, bronkite emofilus u bronkite batterika.
4	Infezzjoni pnewmokokkali tinkludi t-termini ppreferuti ta’ pulmonite pnewmokokkali u sepsi pnewmokokkali.
5	Uġigħ ta’ ras jinkludi t-termini ppreferuti ta’ wġigħ u skumdità fir-ras.
6	Uġigħ fiż-żaqq jinkludi t-termini ppreferuti ta’ wġigħ, uġigħ fil-parti ta’ fuq taż-żaqq, żaqq sensittiva u skumdità fiż-żaqq.



Deskrizzjoni ta’ reazzjonijiet avversi magħżula
[bookmark: _Hlk151383460]
Infezzjonijiet
Waqt l-istudji kliniċi tal-PNH, pazjent wieħed minn 164 (0.6%) pazjent bil-PNH irrapporta pulmonite batterika serja huwa u jirċievi t-trattament b’iptacopan; il-pazjent kien tlaqqam għal kontra Neisseria meningitidis, Streptococcus pneumoniae u Haemophilus influenzae tat-tip B u rkupra wara trattament b’antibijotiċi filwaqt li kompla għaddej bit-trattament b’iptacopan.

Waqt l-istudji kliniċi kompluti dwar C3G, pazjent wieħed b’C3G irrapporta infezzjoni pnewmokokkali serja b’pulmonite u sepsi huwa u jirċievi t-trattament b’iptacopan; il-pazjent kien tlaqqam għal kontra Neisseria meningitidis, Streptococcus pneumoniae u Haemophilus influenzae tat-tip B u rkupra wara trattament b’antibijotiċi. It-trattament b’iptacopan twaqqaf u reġa’ nbeda wara li l-pazjent irkupra.

Tnaqqis fl-għadd tal-platelets f’pazjenti bil-PNH
Kienu rrappurtati episodji ta’ tnaqqis fl-għadd tal-platelets fi 12/164 (7%) pazjent bil-PNH. Minnhom, 5 pazjenti kellhom episodji b’severità ħafifa, 5 kellhom episodji moderati u 2 kellhom episodji gravi. Pazjenti b’episodji gravi kellhom fl-istess ħin antikorpi għal kontra l-platelets jew aplasija idjopatika tal-mudullun bi tromboċitopenija eżistenti minn qabel. L-episodji bdew fi żmien xahrejn mit-tnedija tat-trattament b’iptacopan f’7/12-il pazjent, u wara espożizzjoni itwal (111 sa 951 ġurnata) f’5/12-il pazjent. Fid-data massima, 7 (58%) pazjenti kienu rkupraw jew inkella l-episodji ssolvew u t-trattament b’iptacopan tkompla mal-pazjenti kollha.

Żidiet tal-kolesterol fid-demm u tal-pressjoni fid-demm f’pazjenti bil-PNH
F’pazjenti ttrattati b’200 mg iptacopan darbtejn kuljum waqt studji kliniċi dwar il-PNH, dehret żieda medja mil-linja bażi ta’ madwar 0.7 mmol/l fis-6 xahar fil-kolesterol totali u l-kolesterol LDL. Il-valuri medji baqgħu skont il-parametri normali. Kienu osservati żidiet tal-pressjoni fid-demm, b’mod partikulari tal-pressjoni dijastolika fid-demm (DBP) (iż-żieda medja kienet ta’ 4.7 mmHg fis-6 xahar). Id-DBP medja ma qabżitx it-80 mmHg. Iż-żidiet tal-kolesterol totali, tal-LDL-C u tal-DBP kienu korrelati maż-żidiet tal-emoglobina (titjib fl-anemija) f’pazjenti bil-PNH (ara sezzjoni 5.1).

F’pazjenti ttrattati b’iptacopan 200 mg darbtejn kuljum waqt l-istudju kliniku dwar C3G, ma dehret ebda differenza klinikament relevanti fejn jidħlu l-kolesterol totali, il-kolesterol LDL jew il-pressjoni tad-demm imqabbla ma’ dawk mogħtija l-plaċebo.

Tnaqqis fir-rata tal-qalb f’pazjenti bil-PNH
Waqt studji kliniċi fost pazjenti ttrattati b’200 mg iptacopan darbtejn kuljum, kien hemm tnaqqis medju fir-rata tal-qalb ta’ madwar 5 bpm fis-6 xahar (medja ta’ 68 bpm).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

Matul l-istudji kliniċi, xi pazjenti ħadu sa 800 mg iptacopan kuljum u dan kien ittollerat tajjeb ħafna. F’voluntiera b’saħħithom, l-ogħla doża kienet ta’ 1 200 mg mogħtija bħala doża singola u din kienet ittollerata tajjeb ħafna.

Għandhom jittieħdu miżuri ta’ sapport ġenerali u jingħata trattament sintomatiku f’każijiet ta’ doża eċċessiva ssuspettata.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Immunosoppressanti, inibituri komplementari, Kodiċi ATC: L04AJ08

Mekkanżimu ta’ azzjoni

Iptacopan huwa inibitur kumplimentari prossimali li jolqot il-Fattur B (FB) biex jinibixxi b’mod selettiv il-mogħdija alternattiva. F’pazjenti bil-PNH, l-inibizzjoni tal-FB fil-mogħdija alternattiva tal-kaskata kumplimentari tipprevjeni l-attivazzjoni tal-konvertasi C3 u l-formazzjoni sussegwenti tal-konvertasi CV biex tikkontralla kemm l-emolisi ektravaskulari (EVH) permezz ta’ C3 u l-emolisi intravaskulari terminali permezz ta’ kumpliment (IVH).

F’pazjenti b’C3G, l-attivazzjoni żejda tal-mogħdijiet alternattivi tal-kumpliment twassal għal tiġmigħ ta’ C3 fil-glomeruli, li twassal għal infjammazzjoni, ħsara glomerulari, u fibrożi fil-kliewi. Iptacopan jimblokka b’mod selettiv l-attivazzjoni żejda billi jinibixxi l- attività ta’ C3 convertase relatata mal-mogħdija alternattiva, li twassal biex jonqos il-qsim ta’ C3 u jonqos it-tiġmigħ fil-kliewi.

Effetti farmakodinamiċi

L-inibizzjoni tal-mogħdija kumplimentari alternattiva, imkejla bl-użu tal-prova tal-mogħdija alternattiva ex vivo, tal-livelli Bb (framment b tal-Fattur B) u tal-livelli tal-plażma ta’ C5b-9, bdiet ≤sagħtejn wara li ngħatat doża waħda ta’ iptacopan lil voluntiera b’saħħithom.

Kien osservat effett komparabbli b’iptacopan f’pazjenti bil-PNH li qabel kienu esposti għal aġenti anti-C5 u f’pazjenti bi trattament-naïve.

Fost pazjenti bil-PNH bi trattament-naïve, 200 mg iptacopan darbtejn kuljum naqqsu l-LDH b’>60% imqabbel mal-linja bażi wara 12-il ġimgħa u żammew l-effett sat-tmiem tal-istudju.

F’pazjenti b’C3G, il-livell medju ta’ C3 fis-serum żdied b’249% imqabbel mal-linja bażi f’jum 14 tat-trattament b’iptacopan, li jirrifletti l-inibizzjoni tal-qsim patoloġiku ta’ C3. C5b-9 solubbli fil-plażma u C5b-9 solubbli fl-awrina naqsu mil-linja bażi b’71.8% u 92.1%, rispettivament, fl-ewwel osservazzjoni f’jum 30 tat-trattament b’iptacopan 200 mg darbtejn kuljum. L-effett baqa’ jinżamm waqt il-perjodu ta’ osservazzjoni ta’ 12-il xahar. Kien osservat ukoll tnaqqis fid-depożitu ta’ C3 glomerulari f’xahar 6 skont it-tibdil fil-punteġġ ta’ depożitu ta’ C3.

Elettrofiżjoloġija kardijaka

Fi studju kliniku dwar il-QTc fost voluntiera b’saħħithom, dożi singoli supraterapewtiċi ta’ iptacopan sa 1 200 mg (li pprovdew espożizzjoni akbar minn 4 darbiet tad-doża ta’ 200 mg darbtejn kuljum), ma wrew ebda effett fuq ir-ripolarizzazzjoni kardijaka jew l-intervall tal-QT.

Effikaċja klinika u sigurtà

Emoglobinurija parossistika notturna
L-effikaċja u s-sigurtà ta’ iptacopan f’pazjenti adulti bil-PNH kienu evalwati f’żewġ studji multiċentriċi, open-label, f’fażi III u li damu għaddejjin 24 ġimgħa: studju kkontrollat b’komparatur attiv (APPLY-PNH) u studju fost grupp wieħed ta’ pazjenti (APPOINT-PNH).

APPLY-PNH; pazjenti bil-PNH b’esperjenza tat-trattament anti-C5
Pazjenti adulti bil-PNH imsieħba fl-APPLY-PNH (id-daqs tal-klonu tal-RBC ta’ ≥10%) b’anemija residwali (emoglobina ta’ <10 g/dl) minkejja t-trattament imgħoddi b’reġim stabbli ta’ trattament C5 (jew ekulizumab jew ravulizumab) għal mill-inqas 6 xhur qabel ir-randomizzazzjoni.

Il-pazjenti (N=97) kienu randomizzati skont il-proporzjon ta’ 8:5 jew biex jirċievu 200 mg iptacopan mogħtija mill-ħalq darbtejn kuljum (N=62) jew biex ikomplu bi trattament anti-C5 (ekulizumab N=23; jew ravulizumab N=12) matul il-perjodu kkontrollat randomizzat (RCP) ta’ 24 ġimgħa. Ir-randomizzazzjoni ssejset fuq l-istratifkazzjoni qabel it-trattament anti-C5 u l-istorja ta’ trasfużjoni matul l-aħħar 6 xhur.

Id-demografiċi u l-karatteristiċi tal-marda fil-linja bażi kienu kollox ma’ kollox ibbilanċjati sew bejn il-gruppi ttrattati. Fil-linja bażi, il-pazjenti kellhom età medja (devjazzjoni standard [SD, standard deviation]) ta’ 51.7 (16.9) snin (medda 22-84) u 49.8 (16.7) snin (medda 20-82) fil-gruppi ta’ iptacopan u anti-C5, rispettivament u 69% tal-pazjenti kienu nisa fiż-żewġ gruppi. Il-medja (SD) tal-emoglobina kienet 8.9 (0.7) g/dl u 8.9 (0.9) g/dl, fil-gruppi ta’ iptacopan u anti-C5, rispettivament. Sebgħa u ħamsin fil-mija (grupp ta’ iptacopan) u 60% (grupp ta’ anti-C5) tal-pazjenti rċevew tal-inqas trasfużjoni waħda fis-6 xhur qabel ir-randomizzazzjoni. Fost dawk, il-medja (SD) tan-numru ta’ trasfużjonijiet kienet ta’ 3.1 (2.6) u 4.0 (4.3) fil-gruppi ta’ iptacopan u anti-C5, rispettivament. Il-medja (SD) tal-livell ta’ LDH kienet ta’ 269.1 (70.1) U/l fil-grupp ta’ iptacopan u 272.7 (84.8) U/l fil-grupp ta’ anti-C5. Il-medja (SD) tal-ammont ta’ retikuloċiti assoluti kienet ta’ 193.2 (83.6) 109/l fil-grupp ta’ iptacopan u 190.6 (80.9) 109/l fil-grupp ta’ anti-C5. Il-medja (SD) tad-daqs tal-klonu tal-PNH totali fl-RBH (Tip II + III) kienet ta’ 64.6% (27.5%) fil-grupp ta’ iptacopan u 57.4% (29.7%) fil-grupp ta’ anti-C5.

Matul l-RCP, pazjenta minnhom fil-grupp mogħti iptacopan waqqfet għalkollox it-trattament minħabba tqala; ebda pazjent fil-grupp mogħti anti-C5 ma waqaf.

L-effikaċja kienet imsejsa fuq żewġ endpoints primarji sabiex tintwera s-superjorità ta’ iptacopan għal anti-C meta jiġi biex jintlaħaq rispons ematoloġiku wara 24 ġimgħa ta’ trattament, mingħajr il-bżonn ta’ trasfużjoni, billi kienet evalwata l-proporzjon ta’ pazjenti li wrew: 1) żieda sostnuta ta’ ≥2 g/dl fil-livelli tal-emoglobina mil-linja bażi (titjib fl-emoglobina) u/jew 2) livelli sostnuti ta’ emoglobina ta’ ≥2 g/dl.

Iptacopan wera superjorità għat-terapija anti-C5 f’żewġ endpoints primarji, kif ukoll fil-każ ta’ bosta endpoints sekondarji ta’ trasfużjonijiet evitati, it-tibdiliet mil-linja bażi fil-livelli tal-emoglobina, il-punteġġ miksub fil-Functional Assessment of Chronic Illness Therapy (FACIT)-Fatigue, l-ammonti ta’ retikuloċiti assoluti (ARCs) u r-rata annwalizzata tal-iżvilupp kliniku fl-emolisi (ara Tabella 2).

L-effett tat-trattament b’iptacopan fuq l-emoglobina deher minn kmien sa mis-7 jum u nżamm matul l-istudju (ara Figura 1).

Tabella 2	Ir-riżultati tal-effikaċja għal matul il-perjodu ta’ trattament randomizzat ta’ 24 ġimgħa fl-istudju APPPLY-PNH

	Endpoints
	Iptacopan
(N=62)
	Anti-C5
(N=35)
	Differenza
(95% CI)
valur-p

	Endpoints primarji

	Għadd ta’ pazjenti li kisbu titjib fl-emoglobina (żieda sostnuta fil-livelli tal-emoglobina ta’ ≥2 g/dl mil-linja bażia fin-nuqqas ta’ trasfużjonijiet)
	51/60b
	0/35b
	

	Rata ta’ risponsc (%)
	82.3
	2.0
	80.2
(71.2, 87.6)
<0.0001

	Għadd ta’ pazjenti li kisbu livelli sostnut tal-emoglobina ta’ ≥12 g/dla fin-nuqqas ta’ trasfużjonijiet
	42/60b
	0/35b
	

	Rata ta’ risponsċ (%)
	68.8
	1.8
	67.0
(56.4, 76.9)
<0.0001

	Endpoints sekondarji

	Għadd ta’ pazjenti li evitaw trasfużjonid,e
	59/62b
	14/35b
	

	Rata ta’ trasfużjonijiet evitatiċ (%)
	94.8
	25.9
	68.9
(51.4, 83.9)
<0.0001

	Tibdil mil-linja bażi fil-livell tal-emoglobina (g/dl) (medja aġġustataf)
	3.60
	-0.06
	3.66
(3.20, 4.12)
[bookmark: _Hlk118974647]<0.0001

	Tibdil fil-punteġġ miksub fil-FACIT-Fatigue mil-linja bażi (medja aġġustatag)
	8.59
	0.31
	8.29
(5.28, 11.29)
[bookmark: _Hlk118975254]<0.0001

	Żvilupp kliniku fl-emolisih,i % (n/N)
	3.2 (2/62)
	17.1 (6/35)
	

	Rata annwalizzata ta’ żvilupp kliniku fl-emolisi
	0.07
	0.67
	RR=0.10
(0.02, 0.61)
0.01

	Tibdil fl-ammont ta’ retikuloċiti assoluti mil-linja bażi (109/l) (medja aġġustatag)
	-115.8
	0.3
	-116.2
(-132.0, -100.3)
<0.0001

	Proporzjon tal-LDH imqabbla mal-linja bażi (medja ġeometrika aġġustatag)
	0.96
	0.98
	Proporzjon = 0.99
(0.89, 1.10)
0.84

	MAVEsh % 
(n/N)
	1.6
(1/62)
	0
	

	Rata annwalizzata ta’ MAVEsh
	0.03
	0
	0.03
(-0.03, 0.10)
0.32

	RR: rata proporzjonali; LDH: lattat deidroġenasi; MAVEs: episodji vaskulari avversi maġġuri
a,d,h	Assessjati bejn il-jiem 126 u 168(a), 14 u 168(d), 1 u 168(h).
b	Abbażi tad-data osservati fost il-pazjenti evalwabbli.
c	Ir-rata ta’ rispons tirrifletti l-mudell tal-proporzjon stmat. (F’żewġ pazjenti b’data nieqsa parzjalment dwar l-emoglobina ċentrali bejn il-126 u l-168 jum, ir-rispons ematoloġiku ma setax jiġi stabbilit b’mod ċar. Ir-rispons ematoloġiku nkiseb billi ntużat imputazzjoni multipla. Dawn il-pazjenti komplew għaddejjin.)
e	Trasfużjoni evitata titfisser bħala n-nuqqas ta’ amministrazzjoni ta’ trasfużjoni ta’ ċelluli ħomor tad-demm ippakkjati bejn il-jiem 14 u 168 jew meta ma jintlaħqux il-kriterji ta’ trasfużjoni bejn il-jiem 14 u 168.
f,g	Il-medja aġġustata evalwata bejn il-jiem 126 u 168, il-valuri sa 30 jum mit-trasfużjoni kienu esklużi(f)/inklużi(g) fl-anliżi.
i	L-iżvilupp kliniku fl-emolisi jitfisser bħala li ntlaħqu l-kriterji kliniċi (jew tnaqqis fil-livell ta’ emoglobina sa ≥2 g/dl imqabbel mal-aħħar evalwazzjoni jew sa 15-il jum, jew bħala sinjali jew sintomi ta’ emoglubinurija totali, kriżi ta’ wġigħ, disfaġja jew kwalunkwe sinjal jew sintomu relatati mal-PNH b’relevanza klinika) u l-kriterji tal-laboratorju (LDH >1.5 x ULN u miżjud imqabbel mal-aħħar żewġ evalwazzjonijiet).



Figura 1	Livell medju ta’ emoglobina (g/dl) matul il-perjodu ta’ trattament randomizzat ta’ 24 ġimgħa fl-istudju APPLY-PNH

*Nota: Il-figura tinkludi d-data kollha dwar l-emoglobina miġbura fl-istudju, inklużi dawk il-valuri fi żmien 30 jum wara t-trasfużjoni tal-RBC.

Estensjoni tat-trattament
Total ta' 95 pazjent APPLY-PNH daħlu fil-perjodu ta' estensjoni tat-trattament ta' 24 ġimgħa, fejn il-pazjenti kollha rċevew iptacopan, li rriżulta f'espożizzjoni totali sa 48 ġimgħa. Ir-riżultati tal-effikaċja f'ġimgħa 48 kienu konsistenti ma' dawk f'ġimgħa 24 u wrew effikaċja sostnuta tal-kura b'iptacopan.

APPOINT-PNH: Studju naïve dwar l-inibitur kumplimentari
APPOINT-PNH kien studju bi grupp wieħed fost 40 pazjent adulti bil-PNH (id-daqs tal-klonu tal-RBC ta’ >10%) b’emoglobina ta’ <10 g/dl u b’LDH ta’ >1.5 x ULN li qabel ma kenux ittrattati b’inibitur kumplimentari. L-40 pazjent kollha rċevew 200 mg iptacopan mill-ħalq darbtejn kuljum matul il-perjodu ta’ trattament bażilari open-label ta’ 24 ġimgħa.

Fil-linja bażi, il-pazjenti kellhom età medja (SD) ta’ 42.1 (15.9) snin (medda 18-81) u 43% kienu nisa. Il-medja (SD) tal-emoglobina kienet 8.2 (1.1) g/dl. Sebgħin fil-mija tal-pazjenti rċevew tal-inqas trasfużjoni waħda fis-6 xhur qabel it-trattament. Fost dawk il-medja (SD) tan-numru ta’ trasfużjonijiet kienet ta’ 3.1 (2.1). Il-medja (SD) tal-livell ta’ LDH kienet ta’ 1 698.8 (683.3) U/l, u l-medja (SD) tal-għadd ta’ retikuloċiti assoluti kienet ta’ 154.3 (63.7) 109/l. Il-medja (SD) tad-daqs tal-klonu tal-PNH totali fl-RBC (Tip II + III) kienet ta’ 42.7% (21.2%). L-ebda pazjent ma waqqaf għalkollox il-perjodu ta’ trattament bażilari tul l-istudju.

L-effikaċja kienet imsejsa fuq endpoint primarju li evawla l-effett tat-trattament b’iptacopan fuq il-proporzjon ta’ pazjenti li kisbu titjib fl-emoglobina (żieda sostnuta ta’ >2 g/dl fil-livelli tal-emoglobina mil-linja bażi mingħajr il-bżonn ta’ trasfużjoni RBC, wara 24 ġimgħa).

Ara Tabella 3 għal riżultati ddettaljati dwar l-effikaċja u ara Figura 2 għal tibdil fil-livell medju ta’ LDH matul il-perjodu ta’ trattament bażilari ta’ 24 ġimgħa.

Tabella 3	Ir-riżultati tal-effikaċja għal matul il-perjodu ta’ trattament bażilari ta’ 24 ġimgħa fl-istudju APPOINT-PNH

	Endpoints
	Iptacopan
(N=40)
95% CI

	Endpoint primarju

	Għadd ta’ pazjenti li kisbu titjib fl-emoglobina (żieda sostnuta fil-livelli tal-emoglobina ta’ ≥2 g/dl mil-linja bażia fin-nuqqas ta’ trasfużjonijiet)
	31/33b

	Rata ta’ risponsc (%)
	92.2
(82.5, 100.0)d

	Endpoints sekondarji

	Għadd ta’ pazjenti li kisbu livelli sostnut tal-emoglobina ta’ ≥12 g/dla fin-nuqqas ta’ trasfużjonijiet
	19/33b

	Rata ta’ risponsc (%)
	62.8
(47.5, 77.5)

	Għadd ta’ pazjenti li evitaw trasfużjonie,f
	40/40b

	Rata ta’ trasfużjonijiet evitatiċ (%)
	97.6
(92.5, 100.0)

	Tibdil mil-linja bażi fil-livell tal-emoglobina (g/dl)
(medja aġġustatag)
	+4.3
(3.9, 4.7)

	Żvilupp kliniku fl-emolisii,j % (n/N)
	0/40

	Rata annwalizzata ta’ żvilupp kliniku fl-emolisi
	0.0
(0.0, 0.2)

	Tibdil fl-ammont ta’ retikuloċiti assoluti mil-linja bażi (109/l)
(medja aġġustatah)
	-82.5
(-89.3, -75.6)

	Perċentwali ta’ tibdil fl-LDH mil-linja bażi
(medja aġġustatah)
	-83.6
(-84.9, -82.1)

	Perċentwali ta’ pazjenti b’MAVEsj
	0.0

	a,e,j	Assessjati bejn il-jiem 126 u 168(a), 14 u 168(e), 1 u 168(j).
b	Abbażi tad-data osservata fost il-pazjenti evalwabbli. (F’7 pazjenti b’data nieqsa parzjalment dwar l-emoglobina ċentrali bejn il-126 u l-168 jum, ir-rispons ematoloġiku ma setax jiġi stabbilit b’mod ċar. Ir-rispons ematoloġiku nkiseb billi ntużat imputazzjoni multipla. Dawn il-pazjenti komplew għaddejjin.)
c	Ir-rata ta’ rispons tirrifletti l-mudell tal-proporzjon stmat.
d	Il-limitu minimu biex jintwera li kien hemm benefiċċju kien ta’ 15% li jirrappreżenta r-rata li kellha tkun mistennija meta mogħti trattamt anti-C5.
f	Trasfużjoni evitata titfisser bħala n-nuqqas ta’ amministrazzjoni ta’ trasfużjoni ta’ ċelluli ħomor tad-demm ippakkjati bejn il-jiem 14 u 168 jew meta ma jintlaħqux il-kriterji ta’ trasfużjoni bejn il-jiem 14 u 168.
g,h	Il-medja aġġustata evalwata bejn il-jiem 126 u 168, il-valuri sa 30 jum mit-trasfużjoni kienu esklużi(g)/inklużi(h) fl-anliżi.
i	L-iżvilupp kliniku fl-emolisi jitfisser bħala li ntlaħqu l-kriterji kliniċi (jew tnaqqis fil-livell ta’ emoglobina sa ≥2 g/dl imqabbel mal-aħħar evalwazzjoni jew sa 15-il jum, jew bħala sinjali jew sintomi ta’ emoglubinurija totali, kriżi ta’ wġigħ, disfaġja jew kwalunkwe sinjal jew sintomu relatati mal-PNH b’relevanza klinika) u l-kriterji tal-laboratorju (LDH >1.5 x ULN u miżjud imqabbel mal-aħħar żewġ evalwazzjonijiet).



Figura 2	Livell medju tal-LDH (U/l) matul il-perjodu ta’ trattament bażilari ta’ 24 ġimgħa fl-istudju APPOINT-PNH375 U/l (1.5 x ULN)

Estensjoni tat-trattament
L-40 pazjent APPOINT-PNH kollha daħlu fil-perjodu ta’ estensjoni tal-kura ta’ 24 ġimgħa, fejn il-pazjenti kollha komplew it-trattament b’iptacopan, li rriżulta f’espożizzjoni totali sa 48 ġimgħa. Ir-riżultati tal-effikaċja f'ġimgħa 48 kienu konsistenti ma' dawk f'ġimgħa 24 li juru effikaċja sostnuta tat-trattament b'iptacopan.

Glomerulopatija tal-kumpliment 3
L-effikaċja u s-sigurtà ta’ iptacopan għat-trattament ta’ C3G kienu evalwati f’total ta’ 101 pazjent b’C3G fi studju wieħed pivotali f’fażi III (APPEAR-C3G, f’pazjenti b’kilwa nattiva, N=74) u żewġ studji open-label ta’ appoġġ (studju X2202 f’pazjenti b’kilwa nattiva (N=16) u pazjenti b’C3G rikorrenti (N=11), u studju segwenti ta’ estensjoni).

APPEAR-C3G
APPEAR-C3G, studju multiċentriku, randomizzat, double-blind, ikkontrollat bil-plaċebo, irreġistra 74 pazjent adult b’C3G ikkonfermata b’bijopsija, b’UPCR ta’ ≥1 g/g, u b’eGFR ta’ ≥30 ml/min/1.73 m2.

Il-pazjenti ngħażlu b’mod każwali (1:1) biex jirċievu jew iptacopan 200 mg oralment darbtejn kuljum (N=38) jew plaċebo (N=36) għal 6 xhur, segwiti b’perjodu ta’ trattament open-label għal 6 xhur li matulhom il-pazjenti ngħataw iptacopan 200 mg oralment darbtejn kuljum. L-74 pazjent temmew il-perjodu ta’ double-blind u 73 pazjent temmew il-perjodu ta’ trattament open-label b’iptacopan.

Il-pazjenti ngħataw l-ogħla doża tollerabbli b’mod stabbli ta’ inibitur tas-sistema renin-anġjotensina (RAS). Ir-randomizzazzjoni kienet stratifikata skont jekk il-pazjenti kinux qed jirċievu terapija immunosuppressiva konkonimitanti jew le (i.e. kortikosterojdi u/jew mycophenolate mofetil/sodju [MMF/MPS]). Dawn it-terapiji kollha (i.e. inibituri ta’ RAS, kortikosterojdi u MMF/MPS) kienu meħtieġa li jingħataw f’dożi stabbli għal 90 jum qabel ir-randomizzazzjoni u matul l-istudju.

Fil-linja bażi, il-pazjenti kellhom età medja (devjazzjoni standard [SD]) ta’ 26.1 (10.4) snin (medda 18-52) u 29.8 (10.8) snin (medda 18-60) fil-gruppi mogħtija iptacopan u plaċebo rispettivament. Fiż-żmien tad-dijanjosi ta’ C3G, 40% (iptacopan) u 17% (plaċebo) tal-pazjenti kellhom <18‑il sena. In-nisa kienu 29% (iptacopan) u 44% (plaċebo). Il-medja ġeometrika tal-UPCR kienet ta’ 3.33 g/g u 2.58 g/g fil-gruppi ta’ iptacopan u plaċebo, rispettivament. Il-medja tal-mudell tan-niżla storika fl-eGFR qabel ir-randomizzazzjoni kienet ta’ -10.75 vs. ‑7.64 ml/min/1.73 m2 fis-sena fil-gruppi ta’ iptacopan u plaċebo, rispettivament. L-eGFR medja (SD) kienet ta’ 89.3 (35.2) ml/min/1.73 m2 u 99.2 (26.9) ml/min/1.73 m2 fil-gruppi ta’ iptacopan u plaċebo, rispettivament. Is-sottotipi kienu glomerulonefrite C3 (C3GN) fi 68% (iptacopan) u 89% (plaċebo) tal-pazjenti, u marda minn depożitu dens (DDD) fi 23.7% (iptacopan) u 2.8% (plaċebo). Intużat doża stabbli ta’ terapija immunosuppressiva b’kortikosterojdi u/jew MMF/MPS minn 42% (iptacopan) u 47% (plaċebo) tal-pazjenti.

L-endpoint tal-effikaċja primarja kienet tnaqqis ta’ perċentwali fl-UPCR fuq medda ta’ 24 siegħa mqabbel mal-linja bażi wara 6 xhur ta’ trattament.

Iptacopan kien superjuri għall-plaċebo, bi tnaqqis statistikament sinifikanti ta’ 35.1% (95% CI: 13.8%, 51.1%, p fuq naħa waħda=0.0014) fl-UPCR fuq medda ta’ 24 siegħa mil-linja bażi mqabbel mal-plaċebo wara 6 xhur ta’ trattament (-30.2% u +7.6% għall-iptacopan u l-plaċebo, rispettivament). L-effett ta’ iptacopan fuq l-UPCR fuq medda ta’ 24 siegħa baqa’ jinżamm sa 12-il xahar (-40.0% mil-linja bażi). Pazjenti li qalbu mill-plaċebo għall-iptacopan matul il-perjodu ta’ trattament open-label ta’ 6 xhur ġarrbu tnaqqis ta’ 31.0% fl-UPCR fuq medda ta’ 24 siegħa minn xahar 6 għal xahar 12. It-trajettorja tal-UPCR skont l-ewwel kampjun ta’ awrina filgħodu (FMV) hija deskritta fil-Figura 3.

F’analiżi post hoc, iptacopan naqqas il-perċentwali ta’ pazjenti bi proteinurija tal-firxa nefrotika (iddefinita bħala UPCR ta’ ≥3 g/g) minn 55.3% fil-linja bażi għal 31.6% u 36.8% fix-xhur 6 u 12, rispettivament. Il-perċentwali ta’ pazjenti bi proteinurija tal-firxa nefrotika randomizzati biex jirċievu plaċebo żdied minn 30.6% fil-linja bażi għal 41.7% fix-xahar 6. Wara li qalbu għat-trattament b’iptacopan, dan naqas għal 27.8% fix-xahar 12.

Figura 3	Bidla fil-medja tal-perċentwali ġeometrika mil-linja bażi fl-FMV UPCR sa 12-il xahar (APPEAR-C3G)

It-trattament b’iptacopan għal 6 xhur wassal għal titjib numeriku ta’ 2.2 ml/min/1.73 m2 (95% CI: -2.7, 7.1, p fuq naħa waħda=0.3241) fl-eGFR mil-linja bażi mqabbel mal-plaċebo (1.3 u ‑0.9 ml/min/1.73 m2 għal iptacopan u plaċebo, rispettivament). L-eGFR baqa’ stabbli matul it-12-il xahar li dam għaddej l-istudju fil-grupp mogħti trattament b’iptacopan (+0.4 ml/min/1.73 m2 mil-linja bażi).

It-trattament b’iptacopan għal 6 xhur wassal għal differenza medja fid-depożitu ta’ C3 glomerulari ta’ ‑1.9 (95% CI: -3.3, -0.5; p nominali fuq naħa waħda=0.0053) mil-linja bażi meta mqabbel mal-plaċebo. Il-bidla mil-linja bażi fuq iptacopan kienet ta’ -0.78 (95% CI: -1.81, 0.25) imqabbel ma’ żieda ta’ 1.09 (95% CI: 0.11, 2.08) bil-plaċebo.

X2202 u studju segwenti ta’ estensjoni
L-effikaċja ta’ iptacopan f’adulti b’C3G kienet imwieżna bi studju X2202 open-label f’fażi II fost pazjenti b’C3G b’kilwa nattiva (N=16) u pazjenti b’C3G rikorrenti wara li kellhom trapjant tal-kilwa (N=11) għal 3 xhur.

Dijanjosi ta’ C3G rikorrenti kienet teħtieġ evalwazzjoni istoloġika tal-intensità tat-titbigħ ta’ C3 glomerulari fuq bijopsija riċenti tal-kilwa ttrapjantata. L-età medja fil-linja bażi kienet ta’ 35 sena (medda 18‑70), il-medja ġeometrika tal-UPCR kienet ta’ 0.32 g/g, l-eGFR medja (SD) kienet ta’ 52.2 (17.29) ml/min/1.73 m2, u l-punteġġ medjan ta’ depożitu C3 kien ta’ 3 fuq skala ta’ 0‑12 fil-linja bażi. Il-pazjenti kollha kienu qed jirċievu MMF/MPS u/jew kortikosterojdi flimkien ma’ inibituri ta’ calcineurin.

F’pazjenti b’kilwa nattiva, iptacopan wassal għal tnaqqis sinifikanti statistikament ta’ 45% (‑162.6 g/mol) fl-UPCR fuq medda ta’ 24 siegħa (p=0.0003) wara 3 xhur. F’pazjenti b’C3G rikorrenti, iptacopan naqqas b’mod sinifikanti d-depożitu istoloġiku ta’ C3 bi 2.50 (p=0.0313) wara 3 xhur.

Il-biċċa l-kbira (n=26) tal-pazjenti mill-istudju għaddew għal studju segwenti ta’ estensjoni biex jirċievu iptacopan 200 mg darbtejn kuljum għal sa 39 xahar. Il-medja tal-UPCR u l-eGFR baqgħet stabbli matul l-istudju fis-16-il pazjent b’C3G b’kilwa nattiva. Fost l-10 individwi b’C3G rikorrenti wara trapjant, 2 pazjenti ħarġu mill-istudju minħabba deterjorament tal-funzjoni tal-kliewi. Fit-8 parteċipanti l-oħra, l-eGFR u l-UPCR baqgħu essenzjalment kostanti sat-tmiem tal-perjodu ta’ osservazzjoni (sa 48 xahar).

Popolazzjoni pedjatrika

L-Aġenzija Ewropea għall-Mediċini ddiferiet l-obbligu li jiġu ppreżentati r-riżultati tal-istudji b’FABHALTA f’wieħed jew iktar kategoriji tal-popolazzjoni pedjatrika bil-PNH u C3G (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment

Wara li ngħata mill-ħalq, iptacopan laħaq l-ogħla konċentrazzjonijiet fil-plażma madwar sagħtejn wara d-doża. Meta mogħti skont ir-reġim tad-doża rrakkomandata ta’ 200 mg darbtejn kuljum, l-istat wieqaf jintlaħaq f’madwar 5t ijiem b’akkumulu minuri (1.4 drabi). F’voluntiera b’saħħithom, is-Cmax fi stat wieqaf (il-ġeo-medja (%CV)) kien ta’ 4 020 ng/ml (23.8%) u l-AUCtau,ss kien ta’ 25 400 ng*hr/ml (15.2%). Il-varjabbiltà inter- u intra- bejn is-suġġetti fil-farmakokinetiċi ta’ iptacopan hi baxxa jew moderata.

Ir-riżultati minn studju dwar l-effett tal-ikel meta mogħtija ikla b’livell għoli ta’ kaloriji u b’livell għoli ta’ xaħam lil voluntiera b’saħħithom urew li s-Cmax u ż-żona ta’ taħt il-kurva (AUC) ta’ iptacopan ma kenux amodffettwati bl-ikel. Għaldaqstant, iptacopan jista’ jittieħed waħdu jew mal-ikel.

Distribuzzjoni

Iptacopan wera li l-proteini fil-plażma dipendenti fuq il-konċentrazzjoni jeħlu minħabba twaħħil mal-FB mira fiċ-ċirkulazzjoni sistemika. Bejn 75% u 93% ta’ iptacopan jeħel mal-proteini in vitro meta jingħata f’konċentrazzjonijiet fil-plażma relevanti klinikament. Wara li jingħataw 200 mg iptacopan darbtejn kuljum, il-ġeo-medja tal-volum apparenti ta’ distribuzzjoni fi stat wieqaf kien ta’ madwar 265 litru.

Bijotrasformazzjoni

Il-metaboliżmu huwa l-mogħdija ta’ tneħħija predominanti għal iptacopan, b’madwar 50% tad-doża attribwita lil mogħdijiet ossidattivi. Il-metaboliżmu ta’ iptacopan jinkludi N-dedeethylation, O-deetihylation, ossidazzjoni u deidroġenazzjoni, ħafna drabi mbuttati minn CYP2C8 b’kontribuzzjoni żgħira minn CYP2D6. Il-glukuronidazzjoni diretta (b’UGT1A1, UGT1A3 u UGT1A8) hi mogħdija minuri. Fil-plażma, iptacopan huwa komponent maġġuri, li jammonta għal 83% tal-AUC0‑48 h. Żewġ aċil glukuronidi kienu l-uniċi metaboliti misjuba fil-plażma u kienu ftit, li jammontaw għal 8% u 5% tal-UC0‑48 h. Il-metaboliti ta’ iptacopan mhumiex meqjusa bħala attivi farmakoloġikament.

Eliminazzjoni

Fi studju fost voluntiera b’saħħithom, wara l-għoti ta’ doża singola mill-ħalq ta’ 100 mg [14C]-iptacopan, il-medja tal-eliminazzjoni totali tar-radjuattività (iptacopan u metaboliti) kienet ta’ 71.5% mal-ippurgar u ta’ 24.8% mal-awrina. B’mod speċifiku, 17.9% tad-doża kienet eliminata bħala iptacopan ġenitur mal-awrina u 16.8% mal-ippurgar. L-eliminazzjoni apparenti (CL/F) wara l-għoti ta’ 200 mg iptacopan darbtejn kuljum fi stat wieqaf hu ta’ 7 960 ml/siegħa. In-nofs ħajja (t½) ta’ iptacopan fi stat wieqaf hu ta’ madwar 25 siegħa wara li jingħataw 200 mg iptacopan darbtejn kuljum.

Linearità/nuqqas ta’ linearità

Meta mogħti f’dożi ta’ bejn 25 u 100 mg darbtejn kuljum, il-farmakokinetiċi ta’ iptacopan kienu kollox ma’ kollox aktar dgħajfa minn dawk proporzjonalment għad-doża. Madanakollu, dożi mill-ħalq ta’ 100 mg u 200 mg kienu bejn wieħed u ieħor proporzjonali għad-doża. In-nuqqas ta’ linearità kienet attribwita primarjament għat-twaħħil saturabbli ta’ iptacopan mal-plażma tal-FB mira tiegħu.

Interazzjonijiet mal-mediċina

Sar studju dwar l-interazzjoni li li matulu iptacopan ingħata flimkien ma’ prodotti mediċinali oħrajn lil voluntiera b’saħħithom u ma ntweriet ebda interazzjoni ta’ relevanza klinika.

Iptacopan bħala sottostrat
Inibituri ta’ CYP2C8
Meta ngħata flimkien ma’ klopidogrel (inibitur qawwi ta’ CYP2C8), is-Cmax u l-AUC ta’ iptacopan żdiedu b’5% u b’36%, rispettivament.

Inibituri ta’ OATP1B1/OATP1B3
Meta iptacopan jingħata flimkien ma’ ċiklosporin (inibitur qawwi ta’ OATP 1B1/1B3, u inibitur ta’ PgP u BCRP), is-Cmax u l-AUC ta’ iptacopan żdiedu b’41% u b’50%, rispettivament.

Iptacopan bħala inibitur
Sottosrati ta’ PgP
Fil-preżenza ta’ iptacopan, is-Cmax ta’ digossin (sottosrat ta’ PgP) żdied bi 8% u l-AUC tiegħu ma nbidilx.

Sottosrati ta’ OATP
Fil-preżenza ta’ iptacopan, is-Cmax u l-AUC ta’ rosuvastatin (sottosrat ta’ OATP) baqgħu ma nbidlux.

Popolazzjonijiet speċjali

Twettqet analiżi farmakokinetika (PK) tal-popolazzjoni minn data miskuba minn fost 234 pazjent. L-età (18 sa 84 sena), il-piż tal-persuna, l-eGFR, ir-razza u s-sess ma influwenzawx b’mod qawwi l-PK ta’ iptacopan. Studji li kienu jinkludu suġġetti Ażjatiċi wrew li l-PK ta’ iptacopan kienu jixbhu lil dawk ta’ suġġett Kawkażjatiċi (bojod).

Indeboliment renali
L-effett tal-indeboliment tal-kliewi fit-tneħħija ta’ iptacopan kien evalwat billi ntużat analiżi tal-PK fil-popolazzjoni. Ma kien hemm ebda differenza relevanti klinikament fit-tneħħija ta’ iptacopan bejn pazjenti b’funzjoni normali tal-kliewi u pazjenti b’indeboliment tal-kliewi ħafif (eGFR ta’ bejn 60 u 90 ml/min) jew moderat (eGFR ta’ bejn 30 u 60 ml/min) u mhuwiex meħtieġ aġġustament tad-doża (ara sezzjoni 4.2). Ma ġewx studjati pazjenti b’indeboliment tal-kliewi gravi jew fuq dijalisi.

Indeboliment tal-fwied
Abbażi ta’ studju fost suġġetti b’indeboliment tal-fwied ħafif (Child-Pugh A, n=8), moderat (Child-Pugh B, n=8) jew gravi (Child-Pugh Ċ, n=6), kien osservat effett negliġibbli fuq l-espożizzjoni sistemika totali ta’ iptacopan imqabbel ma’ suġġetti b’funzjoni normali tal-fwied. Is-Cmax ta’ iptacopan mhux imwaħħal żdied b’1.4, 1.7 u 2.1 drabi, u l-AUCinf ta’ iptacopan mhux imwaħħal żdied b’1.5, 1.6 u 3.7 drabi f’suġġetti b’indeboliment tal-fwied ħafif, moderat u gravi, rispettivament (ara sezzjoni 4.2).

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku bbażat fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, riskju ta’ kanċer, effett tossiku fuq is-sistema riproduttiva u l-iżvilupp, ma juri l-ebda periklu speċjali għall-bnedmin.

Effett tossiku fuq is-sistema riproduttiva

Fi studji dwar il-fertilità fl-annimali meta mogħtija doża mill-ħalq, iptacopan ma ħalliex impatt fuq il-fertilità tal-firien irġiel meta ngħataw l-ogħa doża ttestjata (750 mg/kg/jum), li tikkorrispondi għal 6 darbiet ogħla mill-MRHD abbażi tal-AUC. Kienu osservati effetti riversibbli fuq is-sistema riproduttiva tal-irġiel (deġenerazzjoni tubulari testikulari u ipospermetaġenesi) fi studji dwar tossiċità minn doża ripetuta wara l-firien u l-klieb ingħataw doża orali f’dożi >3 darbiet ogħla mill-MRHD abbażi tal-AUC, mingħajr ebda effett apparenti fuq l-ammont, il-morfoloġija jew il-motilità tal-isperma, jew il-fertilità.

Fl-istudju dwar il-fertilità fin-nisa u l-iżvilupp bikri tal-embrijun fil-firien, ir-riżultati relatati ma’ iptacopan kienu limitati għal żieda f’korrimenti qabel u wara l-implantazzjoni u, konsegwentament, għal nuqqas fl-għadd ta’ embrijuni ħajjin meta mogħtija biss l-ogħla doża ta’ 1 000 mg/kg/jum mill-ħalq, li tikkorrispondi għal ~5 darbiet ogħla mill-MRHD abbażi tal-AUC totali. Id-doża ta’ 300 mg/kg/jum hi l-livell ta’ effett avvers mhux osservat (NOAEL) li jikkorrispondi għal ~darbtejn ogħla mill-MRHD abbażi tal-AUC.

Studji dwar ir-riproduzzjoni fl-annimali fost il-firien u l-fniek wera li l-għoti mill-ħalq ta’ iptacopan matul l-organoġenesi ma wasslitx għal tossiċità avversa fl-embrijuni u l-feti lanqas meta ngħataw l-ogħla dożi, li jikkorrispondu għal 5 darbiet aktar (għall-firien) u għal 8 darbiet aktar (għall-fniek) mill-MRHD ta’ 200 mg darbtejn kuljum abbażi tal-AUC.

Fi studju dwar l-iżvilupp qabel u wara t-twelid fil-firien, meta iptacopan ingħata mill-ħalq lin-nisa waqt it-tqala, il-ħlas u t-treddigħ (mis-6 jum tat-tqala sal-21 jum tat-treddigħ), ma kienx hemm effetti avversi fuq il-firien nisa tqal jew fuq il-frieħ meta mogħtija l-ogħla doża ttestjata ta’ 1 000 mg/kg/jum (stmata li hi 5 darbiet ogħla mill-MRHD abbażi tal-AUC).

Tossiċità minn doża ripetuta

Fl-istudju dwar it-tossiċità kronika, kelb mogħti l-ogħla livell tad-doża (marġini tal-espożizzjoni klinika li tqarreb l-20 darba), kien issagrifikat 103 ijiem wara li ntemm l-għoti ta’ iptacopan minħabba anemija gravi mhux riġenerattiva assoċjata ma’ fibrożi fil-mudullun. Matul il-fażi ta’ trattament, dehru riżultati ematoloġiċi li jindikaw infjammazzjoni u diseritropoieżi. Ma kien indentifikat ebda mekkaniżmu għar-riżultati osservati u mhux eskluża relazzjoni mat-trattament.

Mutaġeniċità u karċinoġeniċità

Iptacopan ma kienx ġenotossiku jew mutaġeniku f’sensiela ta’ provi in vitro u in vivo.

Studji dwar il-karċinoġeniċità mwettqa b’iptacopan fi ġrieden u firien mogħti mill-ħalq ma identifikawx xi potenzjal ta’ karċinoġeniċità. L-ogħla dożi ta’ iptacopan studjati fil-ġrieden (1 000 mg/kg/jum) u l-firien (750 mg/kg/jum) kienu madwar 4 u 12-il darba ogħla mill-MRHD abbażi tal-AUC, rispettivament.

Fototossiċità

In vitro u in vivo t-testijiet tal-fototossiċità kienu ekwivoċi. Fl-istudju dwar il-fototossiċità in vivo, b’iptacopan f’dożi bejn 100 u 1 000 mg/kg (ekwivalenti għal 38 darba s-Cmax totali tal-bniedem fl-MRHD), xi ġrieden urew xejra ta’ rispons mhux relatat mad-doża ta’ eritema, qxur u ġilda xotta minimi temporanji u żieda żgħira fil-piż medju tal-widnejn wara l-irradjazzjoni.


6.	TAGĦRIF FARMAĊEWTIKU

6.1	Lista ta’ eċċipjenti

Qafas tal-kapsula

Ġelatina
Ossidu tal-ħadid aħmar (E172)
Diossidu tat-titanju (E171)
Ossidu tal-ħadid isfar (E172)

Linka tal-istampar

[bookmark: _Hlk127181057]Ossidu tal-ħadid iswed (E172)
Soluzzjoni ta’ ammonju kkonċentrat (E527)
Idrossidu tal-potassju (E525)
Glikol propileniku (E1520)
Xellak (E904)

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

3 snin.

6.4	Prekawzjonijiet speċjali għall-ħażna

Dan il-prodott mediċinali m’għandux bżonn ħażna speċjali.

6.5	In-natura tal-kontenitur u ta’ dak li hemm ġo fih

FABHALTA jiġi f’folji tal-PVC/PE/PVDC b’fojl tal-aluminju fuq wara.

Il-pakketti fihom 28 jew 56 pillola iebsa.
Il-pakketti b’ħafna fihom 168 (3 pakketti ta’ 56) kapsula iebsa.

Jista’ jkun li mhux il-pakketti tad-daqsijiet kollha jkunu fis-suq.

[bookmark: OLE_LINK1]6.6	Prekawzjonijiet speċjali għar-rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/24/1802/001-003


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

17 Mejju 2024


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.

























ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) responsabbli għall-ħruġ tal-lott

Novartis Pharmaceutical Manufacturing LLC
Verovškova Ulica 57
1000 Ljubljana
Is-Slovenja

Novartis Pharma GmbH
Roonstrasse 25
90429 Nuremberg
Il-Ġermanja

Novartis Farmacéutica S.A.
Gran Via de les Corts Catalanes 764
08013 Barċellona
Spanja

[bookmark: _Hlk172708909]Novartis Pharma GmbH
Sophie-Germain-Strasse 10
90443 Nuremberg
Il-Ġermanja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata bir-riċetta tat-tabib.


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.

Id-detentur tal-awtorizzazzjoni għat-tqegħid fis-suq (MAH) għandu jippreżenta l-ewwel PSUR għal dan il-prodott fi żmien 6 xhur mill-awtorizzazzjoni.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Miżuri addizzjonali għall-minimizzazzjoni tar-riskji

Qabel ma jitnieda FABHALTA f’kull Stat Membru d-Detentur tal-Awtorizzazzjoni għat-Tqegħid fis-Suq (MAH) għandu jaqbel mal-kontenut u l-format tal-programm edukattiv, li jinkludu mezzi ta’ komunikazzjoni, tqassim tal-modalitajiet, u kull aspett ieħor tal-programm, mal-Awtorità Kompetenti Nazzjonali (NCA).

Il-programm edukattiv għandu l-għan li jipprovdi lill-professjonisti tal-kura tas-saħħa u lill-pazjenti/kuraturi tagħrif edukattiv dwar l-oqsma ta’ interess dwar is-sigurtà li ġejjin:
· Infezzjonijiet ikkawżati minn batterji inkapsulati
· Emolisi serja wara li iptacopan jitwaqqaf għalkollox f’pazjenti bil-PNH

L-MAH għandu jara li f’kull Stat Membru fejn FABHALTA jinbiegħ, il-professjonisti kollha tal-kura tas-saħħa u l-pazjenti/il-kuraturi tagħhom li huma mistennija jippreskrivu jew jużaw FABHALTA jkollhom aċċess għal/jingħataw il-pakkett edukattiv li ġej:
· Il-materjal edukattiv għat-tabib
· Il-pakkett edukattiv għall-pazjent

Il-materjal edukattiv għat-tabib:
· Is-Sommarju tal-Karatteristiċi tal-Prodott
· Il-Gwida għall-professjonisti tal-kura tas-saħħa

· Il-Gwida għall-professjonisti tal-kura tas-saħħa għandu jkollha l-messaġġi ewlenin li ġejjin:
· FABHALTA jista’ jżid ir-riskju ta’ infezzjonijiet serji minn batterji inkapsulati, fosthom Neisseria meningitidis, Streptococcus pneumoniae u Haemophilus influenzae.
· Kun ċert li l-pazjenti huma mlaqqmin kontra N. meningitidis u S. pneumoniae qabel it-tnedija tat-trattament, u/jew li jingħataw l-profilassi antibatteriċi sa ġimagħtejn wara t-tilqim.
· Irrakkomanda tilqim kontra H. influenzae lil pazjenti f’każ li t-tilqimiet ikunu disponibbli.
· Kun ċert li FABHALTA jingħata biss wara li jkun ikkonfermat bil-miktub li l-pazjent ingħata t-tilqim kontra N. meningitidis u S. pneumoniae, skont il-linji gwida nazzjonali dwar it-tilqim, u/jew qed jingħata profilassi antibatteriċi.
· Kun ċert li t-tobba li jippreskrivu din il-mediċina jew l-ispiżjara jittfakkru kull sena dwar it-tilqim mandatorju skont il-linji gwida nazzjonali dwar it-tilqim (inkluż N. meningitidis, S. pneumoniae, u, jekk jixraq, H. influenzae)
· Iċċekkja lill-pazjenti għal sinjali u sintomi ta’ sepsis, meninġite jew pulmonite, bħal: deni bi tregħid jew b’dehxiet ta’ bard, uġigħ ta’ ras u deni, deni u raxx, deni b’uġigħ fis-sider u sogħla, deni bi qtugħ ta’ nifs/b’nifsijiet f’xulxin, deni b’rata mgħaġġla tat-taħbit tal-qalb, deni bid-dardir jew rimettar, uġigħ ta’ ras bl-għonq imwebbes jew għonq imwebbes, konfużjoni, ittratta minnufih b’antibijotiċi. Jekk hemm suspett ta’ infezzjoni batterika, ittratta minnufih b’antibijotiċi.
· F’pazjenti bil-PNH, it-twaqqif għalkollox ta’ FABHALTA jista’ jżid ir-riskju ta’ emolisi gravi, għaldaqstant fakkar dwar kemm huwa importanti li tinżamm l-iskeda tad-dożi, u daqstant ieħor li jkunu konxji ta’ sinjali u sintomi ta’ emolisi wara li jitwaqqaf għalkollox it-trattament. Jekk hemm bżonn li FABHALTA jitwaqqaf għalkollox, wieħed għandu jikkunsidra terapija alternattiva. Jekk isseħħ emolisi wara li jitwaqqaf għalkollox FABHALTA, wieħed għandu jqis jekk għandux jerġa’ jibda t-trattament b’FABHALTA. Dawn huma s-sinjali u s-sintomi li trid tkun moħħhok fihom: livelli għoljin ta’ lattat deidroġenasi (LDH) flimkien ma’ tnaqqis f’daqqa tal-emoglobina jew fid-daqs tal-klonu tal-PNH , għeja, emoglubinurija, uġigħ fl-addome, dispnea, disfaġja, disfunzjoni erettili jew episodji vaskulari avversi maġġuri fosthom trombożi.
· Dettalji dwar il-PASS għal pazjenti bil-PNH u dwar kif iddaħħal il-pazjenti, jekk japplika.

Il-pakkett edukattiv għall-pazjent:
· Fuljett ta’ tagħrif
· Gwida għall-pazjent u/jew il-kuratur
· Kartuna informattiva dwar il-pazjent

· Il-gwida għall-pazjent u/jew il-kuratur għandha tinkludi l-messaġġi ewlenin li ġejjin:
· It-trattament b’FABHALTA jista’ jżid ir-riskju ta’ infezzjonijiet serji.
· It-tobba se jinfurmawk bit-tilqimiet li huma meħtieġa qabel it-trattament u/jew bil-ħtieġa li tingħata profilassi antibatteriċi
· Is-sinjali u s-sintomi ta’ infezzjoni serja huma: deni bi tregħid jew b’dehxiet ta’ bard, uġigħ ta’ ras u deni, deni u raxx, deni b’uġigħ fis-sider u sogħla, deni bi qtugħ ta’ nifs/b’nifsijiet f’xulxin, deni b’rata mgħaġġla tat-taħbit tal-qalb, deni bid-dardir jew rimettar, uġigħ ta’ ras bl-għonq imwebbes jew għonq imwebbes, konfużjoni, ittratta minnufih b’antibijotiċi.
· Kellem lit-tabib tiegħek f’każ li tesperjenza xi sinjali u sintomi minn dawn ta’ hawn fuq u fittex kura medika minnufih fl-eqreb ċentru tas-saħħa.
· Jekk għandek PNH, it-twaqqif għalkollox ta’ FABHALTA jista’ jżid ir-riskju serju li ċ-ċelluli l-ħomor tad-demm jitkissru (emolisi). Importanti li żżomm mar-reġim skont l-iskeda tat-trattament. Is-sinjali u s-sintomi li jistgħu jfeġġu u li trid tkun moħħok fihom huma: għeja, demm fl-awrina, uġigħ fiż-żaqq, qtugħ ta’ nifs, diffikultà biex tibla’, disfunzjoni erettili jew episodji vaskulari avversi maġġuri fosthom trombożi.
· Kellem lit-tabib tiegħek qabel ma twaqqaf għalkollox FABHALTA.
· Jekk taqbeż xi doża, ħudha minnufih malli tista’, anke jekk ikun qrib tad-doża li jkun imissek.
· Se tingħata kartuna informattiva dwar il-pazjent u se jkollok bżonn iġġorrha miegħek u tgħid lil kull professjonist mill-kura tas-saħħa li qed jagħmillek it-trattament li qed tingħata FABHALTA.
· Jekk ikollok xi reazzjoni avversa, fosthom infezzjonijiet jew emolisi serja, importanti li tirrappurtahom minnufih.
· Se tkun mgħarraf bid-dettalji dwar kif tissieħeb fil-PASS jekk għandek PNH.

· [bookmark: _nth_The_Patient_Card_shall148378]Kartuna Informattiva dwar il-Pazjent:
· Din hi stqarrija li l-pazjent qed jingħata FABHALTA.
· Sinjali u sintomi ta’ infezzjoni serja kkawżata minn batterji inkapsulati u twissija sabiex tikseb trattament minnufih b’antibijotiċi jekk hemm suspett ta’ infezzjoni batterika.
· [bookmark: _hd2_Annex_6___Details_of_p119112]Dettalji fejn tista’ tikkuntattja professjonist tal-kura tas-saħħa biex tingħata aktar informazzjoni.

· Sistema għal Distribuzzjoni Kkontrollata
· L-MAH għandha jiżgura li f’kull Stat Membru fejn FABHALTA jitqiegħed fis-suq, tkun fis-seħħ sistema mmirata biex tikkontrolla d-distribuzzjoni lil hinn mil-livell ta’ miżuri ta’ rutina għall-minimizzazzjoni tar-riskji. Ir-rekwiżit li ġej jeħtieġ li jiġi sodisfatt qabel ma jingħata l-prodott:
· Sottomissjoni ta’ konferma bil-miktub li l-pazjent huwa mlaqqam kontra l-infezzjonijiet N. meningitidis u S. pneumoniae u/jew li qed jirċievi profilassi antibatteriċi skont il-linji gwida nazzjonali.

· Tfakkira annwali dwar tilqim mill-ġdid mandatorju:
· L-MAH għandu jibgħat lit-tobba li jippreskrivu FABHALTA jew lill-ispiżjara li jqassmuh tfakkira kull sena bil-għan li t-tabib jew l-ispiżjar jiċċekkjaw jekk hux meħtieġ tlaqqim mill-ġdid (tilqima booster) kontra l-infezzjonijiet ta’ N. meningitidis u S. pneumoniae għall-pazjenti tagħhom li għaddejjin bit-trattament b’FABHALTA, skont il-linji gwida nazzjonali preżenti dwar it-tilqim.

























ANNESS III

TIKKETTAR U FULJETT TA’ TAGĦRIF

























A. TIKKETTAR



TAGĦRIF LI GĦANDU JIDHER FUQ IL-PAKKETT TA’ BARRA

IL-PAKKETT TA’ BARRA LI FIH 28 KAPSULA IEBSA


1.	ISEM TAL-PRODOTT MEDIĊINALI

FABHALTA 200 mg kapsuli iebsa
iptacopan


2.	DIKJARAZZJONI TAS-SUSTANZA(I) ATTIVA(I)

Kull kapsula fiha iptacopan idrokloru monoidrat ekwivalenti għal 200 mg iptacopan.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsula iebsa

28 kapsula


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/24/1802/001
	28 kapsula iebsa




13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

FABHALTA 200 mg


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC
SN
NN



TAGĦRIF LI GĦANDU JIDHER FUQ IL-PAKKETT TA’ BARRA

IL-PAKKETT LI JMISS MAL-PRODOTT LI FIH 28 KAPSULA IEBSA


1.	ISEM TAL-PRODOTT MEDIĊINALI

FABHALTA 200 mg kapsuli iebsa
iptacopan


2.	DIKJARAZZJONI TAS-SUSTANZA(I) ATTIVA(I)

Kull kapsula fiha iptacopan idrokloru monoidrat ekwivalenti għal 200 mg iptacopan.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsula iebsa

14-il kapsula


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali

‘Inkludi l-kodiċi tal-QR’
www.fabhalta.eu
Iskenja għal aktar informazzjoni


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/24/1802/001
	28 kapsula iebsa




13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

FABHALTA 200 mg


17.	IDENTIFIKATUR UNIKU – BARCODE 2D


18.	IDENTIFIKATUR UNIKU – DATA LI TINQARA MILL-BNIEDEM



TAGĦRIF LI GĦANDU JIDHER FUQ IL-PAKKETT TA’ BARRA

IL-PAKKETT TA’ BARRA LI FIH 56 KAPSULA IEBSA


1.	ISEM TAL-PRODOTT MEDIĊINALI

FABHALTA 200 mg kapsuli iebsa
iptacopan


2.	DIKJARAZZJONI TAS-SUSTANZA(I) ATTIVA(I)

Kull kapsula fiha iptacopan idrokloru monoidrat ekwivalenti għal 200 mg iptacopan.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsula iebsa

56 kapsula


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali

‘Inkludi l-kodiċi tal-QR’
www.fabhalta.eu
Iskenja għal aktar informazzjoni


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/24/1802/002
	56 kapsula iebsa




13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

FABHALTA 200 mg


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC
SN
NN



TAGĦRIF LI GĦANDU JIDHER FUQ IL-PAKKETT TA’ BARRA

IL-PAKKETT TA’ BARRA TAL-PAKKETT B’ĦAFNA (INKLUŻA L-KAXXA Ċ-ĊELESTI)


1.	ISEM TAL-PRODOTT MEDIĊINALI

FABHALTA 200 mg kapsuli iebsa
iptacopan


2.	DIKJARAZZJONI TAS-SUSTANZA(I) ATTIVA(I)

Kull kapsula fiha iptacopan idrokloru monoidrat ekwivalenti għal 200 mg iptacopan.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsula iebsa

Pakkett b’ħafna: 168 (3 x 56) kapsula


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/24/1802/003
	168 (3 x 56) kapsula iebsa




13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

FABHALTA 200 mg


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL-BNIEDEM

PC
SN
NN



TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA INTERMEDJA TAL-PAKKETT B’ĦAFNA (MINGĦAJR IL-KAXXA Ċ-ĊELESTI)


1.	ISEM TAL-PRODOTT MEDIĊINALI

FABHALTA 200 mg kapsuli iebsa
iptacopan


2.	DIKJARAZZJONI TAS-SUSTANZA(I) ATTIVA(I)

Kull kapsula fiha iptacopan idrokloru monoidrat ekwivalenti għal 200 mg iptacopan.


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Kapsula iebsa

56 kapsula
Komponent tal-pakkett b’ħafna. M’għandux jinbiegħ separatament.


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali

‘Inkludi l-kodiċi tal-QR’
www.fabhalta.eu
Iskenja għal aktar informazzjoni


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/24/1802/003
	168 (3 x 56) kapsula iebsa




13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

FABHALTA 200 mg


17.	IDENTIFIKATUR UNIKU – BARCODE 2D


18.	IDENTIFIKATUR UNIKU – DATA LI TINQARA MILL-BNIEDEM



TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI


1.	ISEM IL-PRODOTT MEDIĊINALI

FABHALTA 200 mg kapsuli
[bookmark: _Hlk103002023]iptacopan


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited


3.	DATA TA’ SKADENZA

EXP


4.	NUMRU TAL-LOTT

Lot


5.	OĦRAJN

Tne
Tli
Erb
Ħam
Ġim
Sib
Ħad

























B. FULJETT TA’ TAGĦRIF

Fuljett ta’ tagħrif: Informazzjoni għall-pazjent

FABHALTA 200 mg kapsuli iebsa
iptacopan

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett:

1.	X’inhu FABHALTA u għalxiex jintuża
2.	X’għandek tkun taf qabel ma tieħu FABHALTA
3.	Kif għandek tieħu FABHALTA
4.	Effetti sekondarji possibbli
5.	Kif taħżen FABHALTA
6.	Kontenut tal-pakkett u informazzjoni oħra


1.	X’inhu FABHALTA u għalxiex jintuża

FABHALTA fih is-sustanza attiva iptacopan, li tagħmel parti minn grupp ta’ mediċini msejħin inibituri kumplimentari.

FABHALTA jintuża:
· waħdu fl-adulti biex jittratta emoglobinurija parossistika notturna (PNH), marda li fiha s-sistema immunitarja (is-sistema difensiva naturali tal-ġisem) tattakka ċ-ċelluli l-ħomor tad-demm u tagħmlilhom il-ħsara. FABHALTA jintuża f’pazjenti adulti li għandhom anemija (livelli baxxi ta’ ċelluli ħomor tad-demm) minħabba tkissir taċ-ċelluli tad-demm ħomor.
· fl-adulti biex jittratta pazjenti b’marda msejħa glomerulopatija tal-kumpliment 3 (C3G)
· flimkien ma’ inibitur tas-sistema renin-anġjotensina (inibitur ta’ RAS), jew
· waħdu jekk l-inibitur ta’ RAS ma jaħdimx sew jew ma jistax jintuża.

Is-sustanza attiva f’FABHALTA, iptacopan, tolqot proteina msejħa Fattur B, li hi involuta f’parti tas-sistema immunitarja tal-ġisem imsejħa s-“sistema kumplimentari”.

[bookmark: _Hlk127282746][bookmark: _Hlk121823994]F’pazjenti bil-PNH, is-sistema kumplimentari ssir wisq attiva, u twassal biex iċ-ċelluli l-ħomor tad-demm jinqerdu u jitkissru li jista’ jwassal għal anemija, għeja, diffikultà biex tiffunzjona, uġigħ, uġigħ fl-istonku (żaqq), awrina skura, qtugħ ta’ nifs, diffikultà biex tibla’, impotenza u emboli fid-demm. Billi teħel mal-proteina tal-Fattur B u timblukkaha, iptacopan jista’ jwaqqaf is-sistema kumplimentari milli tattakka ċ-ċelluli l-ħomor tad-demm. Intwera li din il-mediċina żżid l-ammont ta’ ċelluli ħomor tad-demm u dan jista’ jtejjeb is-sintomi tal-anemija.

F’pazjenti b’C3G, is-sistema ta’ kumpliment tkun qed taħdem iż-żejjed, u dan iwassal biex jinġema’ C3 fil-glomeruli (parti tal-kliewi) li tikkawża infjammazzjoni u fibrożi (ċikatriċi u tħaxxin tat-tessut). Bħala riżultat, pazjenti b’C3G ħafna drabi jkollhom livelli għoljin ta’ proteini fl-awrina tagħhom (proteinurija) filwaqt li maż-żmien, il-funzjoni tal-kliewi tibda tmajna bil-mod il-mod. Billi jeħel mal-proteina tal-Fattur B, iptacopan jista’ jnaqqas it-tiġmigħ ta’ C3 fil-kliewi. Intwera li din il-mediċina tnaqqas il-livelli ta’ proteina fl-awrina u ma tħallix il-funzjoni tal-kliewi tmur lura.


2.	X’għandek tkun taf qabel ma tieħu FABHALTA

Tiħux FABHALTA
· jekk inti allerġiku għal iptacopan jew għal xi sustanza oħra ta’ din il-mediċina (imniżżla fis-sezzjoni 6).
· jekk ma tlaqqamtx kontra Neisseria meningitidis u Streptococcus pneumoniae, sakemm it-tabib tiegħek ma jiddeċidiex li hu meħtieġ trattament urġenti b’FABHALTA.
· jekk għandek infezzjoni kkawżata minn tip ta’ batterji msejħa batterji inkapsulati, li jinkludu Neisseria meningitidis, Streptococcus pneumoniae jew Haemophilus influenzae tat-tip B, qabel ma jitnieda t-trattament b’FABHALTA.

Twissijiet u prekawzjonijiet
Infezzjoni serja kkawżata minn batterji inkapsulati
FABHALTA jista’ jżidlek ir-riskju ta’ infezzjoni serja kkawżata minn batterji inkapsulati, fosthom Neisseria meningitidis (batterji li jikkawżaw mard meningokokkali, inkluż infezzjoni serja tar-rita tal-moħħ u tad-demm) u Streptococcus pneumoniae (batterji li jikkawżaw mard pnewmokokkali, inkluż infezzjoni tal-pulmun, tal-widnejn u tad-demm).

Kellem lit-tabib tiegħek qabel ma tibda FABHALTA biex tkun żgur li tingħata t-tilqim kontra Neisseria meningitidis u Streptococcus pneumoniae. Tista’ wkoll tingħata tilqima kontra Haemophilus influenzae tat-tip B jekk din tkun disponibbli f’pajjiżek. Anke jekk ingħatajt dawn it-tilqimiet fl-imgħoddi, jaf xorta jkollok bżonn terġa’ titlaqqam qabel ma tibda FABHALTA.

It-tilqimiet għandhom jingħataw sa mill-inqas ġimagħtejn qabel ma tibda tieħu FABHALTA. Jekk dan mhuwiex possibbli, se titlaqqam mill-aktar fis wara li tkun bdejt FABHALTA u t-tabib tiegħek se jiktiblek antibijotiċi biex tużahom sa ġimagħtejn wara li tkun tlaqqamt biex jitnaqqas ir-riskju ta’ infezzjoni.

Għandek tifhem li t-tilqim inaqqas ir-riskju ta’ infezzjonijiet serji imma ma jistax jipprevjeni l-infezzjonijiet serji kollha. Għandek tkun immonitorat mill-qrib mit-tabib tiegħek għal xi sintomi ta’ infezzjoni.

Għid lit-tabib tiegħek minnufih jekk ikollok xi wieħed minn dawn is-sintomi li ġejjin ta’ infezzjoni serja waqt li għaddej bit-trattament b’FABHALTA:
· deni bi tregħid jew dehxiet ta’ bard jew mingħajrhom
· uġigħ ta’ ras u deni
· deni u raxx
· deni b’uġigħ f’sidrek u sogħla
· deni bi qtugħ ta’ nifs/b’nifsijiet f’xulxin
· deni b’rata mgħaġġala tat-taħbit tal-qalb
· uġigħ ta’ ras u tħossok imqalla’ (dardir) jew trid tirremetti
· uġigħ ta’ ras b’għonqok imwebbes jew għonqok imwebbes
· konfużjoni
· uġigħ f’ġismek li jixbah lis-sintomi tal-influwenza
· ġilda għarqana
· Għajnejn sensittivi għad-dawl

Tfal u adolexxenti
FABHALTA m’għandux jingħata lit-tfal jew lill-adolexxenti ta’ taħt it-18-il sena. M’hemm l-ebda data disponibbli dwar is-sigurtà u l-effettività ta’ FABHALTA f’dan il-grupp ta’ età.

Mediċini oħra u FABHALTA
Għid lit-tabib jew lill-ispiżjar tiegħek jekk qed tuża, użajt dan l-aħħar jew tista’ tuża xi mediċini oħra, fosthom mediċini mogħtija mingħajr riċetta. B’mod partikulari:

Għid lit-tabib jew lill-ispiżjar tiegħek jekk qed tuża ċerti mediċini billi dawn jistgħu jwaqqfu lil FABHALTA milli jaħdem sew:
· ċerti mediċini użati għat-trattament ta’ infezzjonijiet batteriċi – bħal rifampicin.

Għid lit-tabib jew lill-ispiżjar tiegħek jekk qed tuża xi waħda mill-mediċini li ġejjin għaliex FABHALTA jista’ jwaqqaf dawn il-mediċini milli jaħdmu sew:
· ċerti mediċini użati għat-trattament tal-epilessija – bħal carbamazepine
· ċerti mediċini użati għall-prevenzjoni ta’ riġett tal-organi wara trapjant ta’ organu – bħal ciclosporin, sirolimus, tacrolimus
· ċerti mediċini użati għat-trattament tal-emigranja – bħal ergotamine
· ċerti mediċini użati għat-trattament ta’ uġigħ kroniku – bħal fentanyl
· ċerti mediċini użati għall-kontroll ta’ movimenti jew ħsejjes involontarji – bħal pimozide
· ċerti mediċini użati għat-trattament ta’ ritmu mhux normali tal-qalb – bħal quinidine
· ċerti mediċini użati għat-trattament tad-dijabete tip 2 – bħal repaglinide
· ċerti mediċini użati għat-trattament ta’ infezzjoni tal-epatite Ċ – bħal dasabuvir
· ċerti mediċini użati għat-trattament ta’ kanċer – bħal paclitaxel

Tqala u treddigħ
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib tiegħek qabel tieħu din il-mediċina. Għandek tgħid ukoll lit-tabib tiegħek jekk toħroġ tqila waqt it-trattament b’FABHALTA. It-tabib tiegħek se jiddiskuti miegħek x’inhuma r-riskji li jista’ jkun hemm jekk tieħu FABHALTA waqt it-tqala jew it-treddigħ.

It-tabib tiegħek se jiddeċiedi jekk għandekx tieħu FABHALTA waqt li inti tqila biss wara valutazzjoni b’attenzjoni tar-riskji u l-benefiċċji.

Mhux magħruf jekk iptacopan, is-sustanza attiva f’FABHALTA, tgħaddix fil-ħalib tal-bniedem u tistax taffettwa t-tarbija li għadha titwieled/tarbija li qed titredda’.

It-tabib tiegħek se jiddeċiedi jekk għandekx tieqaf tredda’ jew jekk twaqqafx it-trattament b’FABHALTA, wara li jikkunsidra l-benefiċċju tat-treddigħ għat-tarbija tiegħek u l-benefiċċju tat-trattament għalik.

Sewqan u tħaddim ta’ magni
Din il-mediċina m’għandha l-ebda effett jew ftit li xejn għandha effett fuq il-ħila biex issuq u tħaddem magni.


3.	Kif għandek tieħu FABHALTA

Dejjem għandek tieħu din il-mediċina skont il-parir eżatt tat-tabib jew l-ispiżjar tiegħek. Iċċekkja mat-tabib jew mal-ispiżjar tiegħek jekk ikollok xi dubju.

Taqbiżx l-ammont ta’ doża preskritta.

Id-doża rrakkomandata hija ta’ 200 mg (kapsula waħda) meħuda mill-ħalq darbtejn kuljum (waħda filgħodu u waħda filgħaxija). Ibla’ l-kapsula ta’ FABHALTA ma’ tazza ilma.

Jekk tieħu FABHALTA fl-istess ħin kuljum jgħinek tiftakar meta għandek tieħu l-mediċina tiegħek.

Importanti li tieħu FABHALTA skont l-istruzzjonijiet tat-tabib tiegħek. Fil-każ ta’ pazjenti bil-PNH, huwa importanti li jitnaqqas ir-riskju li jitkissru ċ-ċelluli l-ħomor tad-demm minħabba l-PNH.

FABHALTA mal-ikel
FABHALTA jista’ jittieħed waħdu jew mal-ikel.

Meta taqleb minn mediċini oħrajn tal-PNH għal FABHALTA
Jekk qed taqleb minn kwalunkwe mediċina oħra tal-PNH, staqsi lit-tabib tiegħek meta għandek tibda tieħu FABHALTA.

Għal kemm żmien għandek tibqa’ tieħu FABHALTA
Il-PNH hi kundizzjoni għal għomrok u mistenni li se jibqa’ jkollok bżonn tieħu FABHALTA għal żmien twil. It-tabib tiegħek se jiċċekkja regolarment il-qagħda tiegħek biex jara jekk it-trattament huwiex qed ikollu l-effett mixtieq.

Jekk għandek xi mistoqsijiet dwar għal kemm żmien se tibqa’ tieħu FABHALTA, kellem lit-tabib tiegħek.

Jekk tieħu FABHALTA aktar milli suppost
Jekk bi żball ħadt wisq kapsuli jew jekk xi ħaddieħor bi żball ħa mill-mediċina tiegħek, kellem lit-tabib tiegħek minnufih.

Jekk tinsa tieħu FABHALTA
Jekk taqbeż xi doża jew xi dożi, ħu doża waħda ta’ FABHALTA mill-aktar fis hekk kif tiftakar (anke jekk ftit qabel id-doża li jkun imissek skont l-iskeda), u mbagħad ħu d-doża li jkun imissek fil-ħin tas-soltu. Jekk għandek PNH u taqbeż diversi dożi wara xulxin, ikkuntattja lit-tabib tiegħek li jista’ jiddeċiedi li jimmonitorjak għal kwalunkwe sinjal ta’ tkissir taċ-ċelluli tad-demm ħomor (ara s-sezzjoni “Jekk tieqaf tieħu FABHALTA” hawn taħt).

Jekk tieqaf tieħu FABHALTA
Jekk twaqqaf għalkollox it-trattament b’FABHALTA l-kundizzjoni tiegħek tista’ tmur għall-agħar. Twaqqafx FABHALTA mingħajr ma tkellem lit-tabib tiegħek l-ewwel.

[bookmark: _Hlk127285936]Jekk għandek PNH u t-tabib tiegħek jiddeċiedi li jwaqqaflek għalkollox it-trattament b’din il-mediċina, se tkun iċċekkjat mill-qrib għal mill-inqas ġimagħtejn wara li jkun twaqqaf għalkollox it-trattament għal xi sinjal li jindika li ċ-ċelluli l-ħomor tad-demm qed jitkissrulek. It-tabib tiegħek jista’ jiktiblek mediċina differenti tal-PNH jew jerġa’ jibdielek it-trattament b’FABHALTA.

Is-sintomi jew il-problemi li jistgħu jidhru minħabba li jkunu tkissrulek iċ-ċelluli l-ħomor tad-demm jinkludu:
· livelli baxxi ta’ emoglobina fid-demm tiegħek, kif jidher fit-testijiet tad-demm
· għeja
· demm fl-awrina
· uġigħ fl-istonku (żaqq)
· qtugħ ta’ nifs
· problemi biex tibla’
· disfunzjoni erettili (impotenza)
· emboli fid-demm (trombożi)

Jekk tesperjenza xi wieħed minn dawn wara li twaqqaf it-trattament, kellem lit-tabib tiegħek.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Effetti sekondarji serji

L-aktar reazzjoni avversa serja hi infezzjoni serja. Jekk tesperjenza kwalunkwe sintomi ta’ infezzjoni serja mniżżla taħt “Infezzjoni serja kkawżata minn batterji inkapsulati” f’sezzjoni 2 ta’ dan il-fuljett, għandek tinforma minnufih lit-tabib tiegħek.

Effetti sekondarji fil-każ ta’ PNH

Komuni ħafna (jistgħu jaffettwaw aktar minn persuna waħda minn kull 10)
· infezzjonijiet tal-imnieħer u l-grieżem (infezzjonijiet tal-parti ta’ fuq tal-passaġġ respiratorju)
· uġigħ ta’ ras
· dijarrea

Komuni (jistgħu jaffettwaw sa persuna waħda minn kull 10)
· sogħla jew irritazzjoni persistenti fil-pajp tan-nifs (bronkite)
· livelli baxxi ta’ platelets (li jgħinu lid-demm jagħqad) fid-demm (tromboċitopenija), li jista’ jwasslek biex toħroġ id-demm jew titbenġel aktar malajr
· sturdament
· uġigħ fl-istonku (żaqq)
· tħossok imqalla’ (dardir)
· uġigħ fid-dahar (artralġja)
· infezzjoni fil-passaġġ tal-awrina

Mhux komuni (jistgħu jaffettwaw sa persuna waħda minn kull 100)
· infezzjoni fil-pulmun, li tista’ twassal għal uġigħ f’sidrek, sogħla u deni
· raxx bil-ħakk (urtikarja)

Effetti sekondarji fil-każ ta’ C3G

Komuni ħafna (jistgħu jaffettwaw aktar minn persuna waħda minn kull 10)
· infezzjonijiet fl-imnieħer u l-grieżem (infezzjoni fil-parti ta’ fuq tal-passaġġ respiratorju)

Komuni (jistgħu jaffettwaw sa persuna waħda minn kull 10)
· infezzjoni pnewmokokkali li tinkludi infezzjoni tal-pulmun (pulmonite) u infezzjoni fid-demm (sepsi)

Rappurtar tal-effetti sekondarji
Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen FABHALTA

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u l-folja wara “EXP”. Id-data ta’ meta tiskadi tirreferi għall-aħħar ġurnata ta’ dak ix-xahar.

Din il-mediċina m’għandha bżonn l-ebda kundizzjoni speċjali għall-ħażna.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih FABHALTA
· Is-sustanza attiva hi iptacopan.
· Is-sustanzi l-oħra huma:
· [bookmark: _Hlk127183938]Il-qafas tal-kapsula: ġelatina, ossidu tal-ħadid aħmar (E172), diossidu tat-titanju (E171), ossidu tal-ħadid isfar (E172)
· [bookmark: _Hlk127183907]Il-linka tal-istampar: ossidu tal-ħadid iswed (E172), soluzzjoni ta’ ammonju kkonċentrat (E527)(E527), idrossidu tal-potassju (E525), glikol propileniku (E1520), Xellak (E904)

[bookmark: _Hlk152091653]Kif jidher FABHALTA u l-kontenut tal-pakkett
Kapsuli iebsa opaki, ta’ lewn isfar mitfi b’“LNP200” fuq il-qafas u b’“NVR” fuq nett, li fiha trab bejn abjad jew kważi abjad u vjola mitfi jagħti fir-roża. Id-daqs tal-kapsula hu ta’ madwar 21 sa 22 mm.

FABHALTA jiġi f’folji tal-PVC/PE/PVDC b’fojl tal-aluminju fuq wara.

FABHALTA jiġi:
· f’pakketti li fihom 28 jew 56 pillola iebsa u
· f’pakketti b’ħafna li fihom 3 kaxxi, kull kaxxa fiha 56 kapsula.

Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq
Novartis Europharm Limited
Vista Building
Elm Park, Merrion Road
Dublin 4
L-Irlanda

Manifattur
Novartis Pharmaceutical Manufacturing LLC
Verovškova Ulica 57
1000 Ljubljana
Is-Slovenja

Novartis Pharma GmbH
Roonstrasse 25
90429 Nuremberg
Il-Ġermanja

Novartis Farmacéutica S.A.
Gran Via de les Corts Catalanes 764
08013 Barċellona
Spanja

[bookmark: _Hlk172708932]Novartis Pharma GmbH
Sophie-Germain-Strasse 10
90443 Nuremberg
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Healthcare A/S
Tlf.: +45 39 16 84 00

	Malta
Novartis Pharma Services Inc.
Tel: +356 2122 2872

	Deutschland
Novartis Pharma GmbH
Tel: +49 911 273 0

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Norge AS
Tlf: +47 23 05 20 00

	Ελλάδα
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888

	France
Novartis Pharma S.A.S.
Tél: +33 1 55 47 66 00

	Portugal
Novartis Farma - Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50

	Ísland
Vistor hf.
Sími: +354 535 7000

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1
	Suomi/Finland
Novartis Finland Oy
Puh/Tel: +358 (0)10 6133 200


	Κύπρος
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



Dan il-fuljett kien rivedut l-aħħar f’

Sorsi oħra ta’ informazzjoni
Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu.

